2019ko ekainaren 17a, astelehena | Ordua Euskal Herrian 09:28:17\nTariq AliDani Blanco\nEgiptoko azken asteotako gertakariek garai berri baten hasieran jartzen gaituzte?\nEz nuke horrelako adierazpenik egingo derrigorrez, baina Ekialde Hurbilean inflexio-puntua markatzen du, lehenbiziko aldiz 1960ko amaierako urteetatik eta 1970eko hamarkadaren hasieratik. 1967an Siriak eta Egiptok Israelen aurrean izan zuten porrotak –Mendebaldearen laguntzarekin–, puskatu egin zuen nazionalismo arabiarraren bizkar hezurra. Hori egiteko diseinatuta zegoen, gainera. Egiptoarrak porrot garai horretan murgilduta egon dira geroztik. Interesgarria da honako kontrastea egitea: 1967ko porrotaren ondoren, herriaren liderrak, Gamal Abdel Nasser-ek dimititu egin zuen esanez “onartzen dut porrotaren ardura, ez naiz zuen presidentea izango gehiago”. Milioika lagun atera ziren kalera “ez joan!” esanez; “nahikoa txarra da galdu izana, ezin dugu zu ere galtzeko arriskua hartu”. Beraz, arrastaka ekarri zuten bueltan agintera. Zenbait urte beranduago, bihotza puskatuta hil zenean, ez zeukan batere dirurik bankuko kontu-korrontean; bere soldata bakarrik jasotzen zuen. Hosni Mubarak-ekin kontrasteak ezin du handiagoa izan: milioika lagun zuk alde egin dezazun eskatzen, zuk uko egiten diozulako kargua uzteari.\nInflexio-puntu handia da eta denbora hartuko du. Esango nuke hurrengo hamarkada erabakigarria izango dela mundu arabiarrak hartuko duen itxura ikusteko, baina edonola, altxamendu hauek gauza asko aldatu dituzte: pertzepzioak, kontzientzia politikoaren maila... eta hori biziki garrantzitsua da. Gainera, Mendebaldeari zera esan zaio: “zuek diktadore hauek babestu dituzue. Gu gara askatasunaren alde borrokan ari garenak”.\nHori herrialde arabiarrei dagokienez, baina, AEBen kanpo-politikak ere diskurtsoa aldatu beharko du, ezta? Mugimendu zibil masibo hauei esker erabat desegin da “terrorismoaren kontrako gerra” gisa aurkeztu zitekeen edozein ekimen...\nInoiz ez zuen zentzurik eduki, izena bera ere ergelkeria hutsa zen: “terrorismoaren aurkako gerra”... Jendea izutzeko bakarrik balio zuen horrek, benetako gerra AEBen dominazioa maila globalean ezartzeko egin zen. AEBen aurkako eraso terroristak erabili zituzten mundua beraien interesen arabera moldatzeko eta hori zen elkarri esaten ziotena, hasieran sekretupean, gero jendaurrean. Horregatik okupatu zuten Irak, horregatik okupatu zuten Afganistan... pentsatu zuten mundu arabiarra kontrolatzen ahal zutela, baina Tunisiako eta Egiptoko altxamenduek erakutsi dute herrialde arabiarrak ez direla hain kontrolatzeko errazak.\nIkuspuntu horretatik, AEBak denboraz kanpo ari dira lanean Egipton erregimen bat sortu nahian, demokratikoagoa izango dena, noski, baina beraiekin lan egingo duena. Oso gogor borrokatuko dute erregio horretan duten hegemonia puskatu ez dadin. Beraz, moderazioz bada ere, optimista naiz; oso pozik nago gertatu den altxamenduarekin, baina kontua ez da hor bukatu. Gatazkak aurrera jarraituko du maila ugaritan. Oinarrian esaten ari dira trantsizio-gobernuak, alegia, Egiptoko armadak, esan beharko lukeela nolakoa izango den etorkizuna; aldiz, masa-mugimenduak konstituzio berria nahi du, erabat berria, eskubide sozialak barneratuko lituzkeena. Borroka izango da eta galdera handia da: masa-mugimenduarentzat berriz kalera ateratzea beharrezkoa bihurtzen bada, aterako al da jendea ala ez? Nik uste dut baietz, baina ikusi beharko.\nAskotan kritikatu izan dituzu hedabide nagusiak. Egiptoko mugimenduan Internetek eta sare-sozialek izan duten garrantziaz asko hitz egin da, baina, zerbait aldatu da benetan?\nEz dut uste, exagerazioa iruditzen zait gai horri eman zaion garrantzia. Mendebaldeak ondo sentitzeko nabarmentzen duen zerbait da: “begira, guk asmatutako gauzak erabiltzen ari dira”. Baina, badakizu zer? Iraultzak izan ziren telefonoa asmatu baino lehenago ere; eta telefonoa asmatu zenean, gauzak errazago bihurtu zituen hiri batetik bestera deitzeko aukera eman zuelako, “hau egin dugu gure hirian, zuek zertan ari zarete?”... Baina hori baino lehen mezulariak bidaltzen ziren edo telegramak; hori baino lehen ahoz-aho funtzionatzen zen; jendeak erabiltzen ditu eskura dauzkan erremintak. Instrumentu hobeak badira, eraginkorragoak, ederki! Baina erremintek funtzionatzen dute jendeak erabiltzeko arrazoiak dauzkan egoeretan.\nAl Jazeeraren eragina bestelakoa izan da, beharbada?\nAl Jazeera garrantzitsua izan da, mundu arabiarrean jendeak sinesten duen telebista bakarra delako. Ez dute sinesten beraien herrialdeetako telebistek diotena, beraz, Al Jazeera Tunisian gertatzen ari zena kontatzen hasi zenean Egipto guztia begira zegoen. Alde horretatik, izugarri erabilgarria izan zen. Egiptoko lagun asko dauzkat eta tunisiarrei begiratzen zieten herrialde arabiarren artean jende ahulena balira bezala. “Beraiek egin dezakete? Orduan, guk ere bai” esan zuten eta orain jendea esaten ari da “egiptoarrek egin dute? Guk ere egin dezakegu”. Asko lagundu du Al Jazeerak horretan, horregatik moztu zioten seinalea Egipton; horregatik debekatu zuten eta atxilotu zuten herrialdeko korrespontsal-burua. Baina beranduegi zen.\nBeraz, egia esate hutsa oraindik iraultzarako tresna da zure ustez.\nBai. Jendeari irudi egiatiak eskaintzea oso garrantzitsua da. Gatazkaren lehenbiziko egunetan CNN World-en jasotzen ari zinen irudiak ikustea besterik ez dago, edo BBC eskaintzen ari zena, are okerragoa baitzen: Mendebaldeko jendea elkarrizketatzen ari ziren edo gutxienez Mendebaldeak sustatutako arabiarrak; eta aldiz gatazkan parte hartzen oso jende gutxi. Hori aldatzen hasi zen argi geratu zenean Mubarakek ez zuela iraungo. Baina Al Jazeerak ez zuen hori egin; etengabe filmatu zituen masa mobilizazioak, X-ekin, Y-rekin, Z-rekin hitz egin zuen, jendearen ikuspuntuak jaso zituen eta hori inportantea izan zen.\nHorregatik astintzen du Mendebaldeak Al Jazeera: telebistak Afganistanen zeuzkan bulegoak bonbardatu zituen eta Bagdad-eko korrespontsal-burua hil zuten Irakeko gerraz informatzen ari zenean, nahiz eta Al Jazeerak estatu batuarrei esan zien “mesedez ez gaitzazue hutsegitez bonbardatu, hemen daude gure bulegoak”. Apuntatu eta su egin zuten, eta kazetaria hil. Oso gutxitan aurkitzen dira Al Jazeera edo Hego Amerikako Telesur bezalakoak, bestelako angelu batetik informatzen dute erabat.\nEta zer gertatzen zaigu hemen, orduan? Alegia: hedabide independenteak eskura dauzkagu Interneten, gertatzen ari dena jakiteko problemarik ez, baina egoerak zuzenean kolpatzen gaituen arte ez dago mugimendurik...\nTelebistako irudiak oso erabilgarriak dira, baina huts-hutsean ezin dute ezer egin. Baldintzak behar dira, orduan bihurtzen dira baliagarri Al Jazeerarenak bezalako irudiak. Badakizu, mundu arabiarra hau egiteko zain zegoen duela zenbait urtetik, jendea haserre zegoen, nazkatuta. Europan beste arazo bat dago, mundu arabiarrarekin konparatzen baduzu. Europan badauzkazu hainbat alderdi politiko eta horiek bideratzen dituzte hainbat esperientzia; mundu arabiarrean alderdiak legez kanpo zeuden eta horrek bihurtu du masa-mugimendua izugarri aberats, alderdi bakar batek ezin izan dituelako bere asmoak konfiskatu. Hemen eskuina daukazu, PSOE daukazu, sozialdemokrazia berria daukazu...\nPentsioen erreformaren kontrako mugimendu frantsesaren erdian, adibidez, politikari sozialistei zera galdetu zieten: “boterea lortuz gero, buelta emango al diozue murrizketa honi?”. Ezetz esan zuten, modu gutxi gorabehera argian: “Bai, zer edo zer egingo dugu, baina ikusi beharko da...”; ezetz, alegia, ez zutela ezer egingo; eta masa-mugimenduak ez zuen fitsik esan. Beraz, erabateko haustura gertatzen den arte kapitalismoaren forma degeneratu honekin kolaboratzen duten alderdiekin, ez dut ikusten nola egin daitekeen aurrera Europan.\nEz dago esperantzarik Europan.\nMomentu honetan ezetz dirudi. Baina inoiz ez da jakiten, ez pentsatu orain ezer gertatzen ez delako lau urte barru ezer gertatuko ez denik. Zerbait piztu daiteke, jendea haserre dago Europan, baina baita laguntzarik gabe ere. Horrela sentitu dira arabiarrak 25 urtez eta azkenean haserrea lehertu da. Kontzientzia politikoa ez da inoiz lineala, gora eta behera ibiltzen da eta egun batean zerua ukitzen du: orduan, altxamenduak eta iraultzak gertatzen dira.\nInformazioaren munduarekin jarraitzeko, zein da Wikileaks-i buruz duzun iritzia?\nWikileaksekin zera ulertu behar da: Mendebaldea onespen gutxiko gerrak egiten ari denean, herrialdeak okupatzen, jendea hiltzen... beti egongo dela higuingarria irudituko zaion norbait establishment barruan, filtrazioak egiteko prest. Pentagonoko paperak filtratu ziren Vietnamgo gerran; Wikileaksek orain publikatu dituen dokumentuok Iraken ibilitako soldadu estatubatuarren eskutik iritsi dira haien eskuetara. Miresgarria da soldadu horien ausardia, bai baitakite harrapatzen badituzte kartzelara joango direla eta halere, egin egin dute. Inspirazio handia da hori.\nOraingoan teknologia berriekin dabilen jendearekin jarri dira harremanetan, hackerrekin. Horri esker ordenagailuetan jarri dute informazio hori guztia eta ezinezko bihurtu da ezkutatzea. Pentagonoko paperen garaian, adibidez, ez zegoen ordenagailurik eta paper mordoa fotokopiatu beharra zegoen, eta bizpahiru lagunen artean banatu! [barre egin du]. Orain berriz, mundu guztiaren esku dago, joan eta irakur dezakezu...\nBai baina, hedabide handiak erabiltzen ari dira mezua zabaltzeko: The New York Times, The Guardian, El País...\nOndo egina dago nire ustez, aurrerapen positiboa da. Ikusi dugu Espainiako Atzerri Ministroa amerikarrei esaten “mesedez, ez haserretu gurekin Iraketik atera garelako, gehiago egingo dugu Afganistanen”. Erakusten du jende honek nola hitz egiten dion elkarri, nor den dominatzen duena, nor den alde ahula.\nAskotan historiaren garrantzia azpimarratu izan duzu gatazkak ulertzeko. Nola manipulatzen gaituzten ulertzeko faktore garrantzitsuena ote da historia-heziketaren gabezia?\nFaktoreetako bat da, ez bakarra. Kapitalismo neoliberala sortzen ari den mundua, apatia politikoa instituzionalizatzeko diseinatuta dago gertutik begiratuz gero: kultura, politika, ekonomia... Ekonomian, krisia iritsi arte, baita ondoren ere, zera esan digute: “har ezazue dirua, gasta ezazue, erosi, erosi, erosi”. Kontsumismoa, horrelako balioak, indibidualismoa: “zerorrek egin dezakezu dena, ez larritu”. Eta ez du inoiz horrela funtzionatzen baina jendea dinamika horretan harrapatuta egon da 2008ko krisia iritsi den arte. Orain herritarrak berriz hasi dira pentsatzen. Adibidez, Britainia Handian duela gutxi ikasleek egindako okupazioetan, haietako batzuekin hitz egitera joan nintzen eta egiten zizkidaten galderak honelakoak ziren: “nola zen 1968an?”, “zein ziren zuen eskakizunak?”; eta nik antzekotasunak eta desberdintasunak azaldu nizkien. Beraz, jendea mugitzen hasten denean, segituan sortzen da historiaren beharra; horregatik agintariek, intentzio osoarekin batzuetan eta nahi gabe besteetan, oso onarpen gutxiko diziplina bihurtu dute historia. Gainera, moduluka erakusten da, populua geldiarazteko, ez dezazun kokatu argazki osoa bere testuinguruan.\nHainbat lagunek esan didate bidaia honetan, oso ahula dela Espainiako Gerra Zibilaren memoria belaunaldi gazteengan. Zer gertatu zen, zergatik, nola borrokatu zen gerra, nola irabazi zen, nola galdu... Jendeak ez dauka ideiarik. Eta nik uste dut Gerra Zibila biziki garrantzitsua dela gaur egungo Espainiaren errealitatea ulertzeko, baina jendeak ez du horri buruz hitz egin nahi.\nEzta trantsizioko urteez ere...\nEzta horretaz ere: nola AEBek Espainiako agintari-klaseekin antolatu zuten trantsizioa, alderdi politiko kolaborazionisten bitartez. Ze, AEBak oso urduri zeuden, Francok parte hartuko zuen trantsizioa antolatu ezean, Portugalgoak bezalako gertakariak izango zirela. Portugalen diktadurak ez zuen trantsizioa antolatu, inondik inora; eta matxinadak izan ziren armadan, eta jende oldeek gobernua eraitsi zuten. Hori saihestu nahi zuten Espainian eta trantsizioa antolatu zuten goitik, ez behetik, Portugalen bezala. Horrek, nire ustez, nahaspila izugarrian utzi zuen Espainiako politika. Francoren estatu-egiturak ez ziren benetan ukitu: epaileak, funtzionarioak, militarrak, polizia... Ezer ez zen gertatu, jarraipen hutsa izan zen. Portugalen aldaketak izan ziren.\nInperioa eta erresistentzia liburuan AEBetako herritarrak animatzen dituzu beren herrialdearen praktika inperialisten aurka antola daitezen. Inperioa borrokatzeko modurik eraginkorrena barruko mugimendu antolatua al da?\nOso garrantzitsua dela uste dut, AEBen inperioa, nire aburuz, ekonomikoki ahula delako eta militarki oso indartsua; are, militarki gaindeterminatuta dago. Beraz, jarrai dezake horrelako ekintzekin, bere ahuleria ekonomikoa konpontzeko. Herrialde bat zeureganatzen duzu, inork ez dizu kontra egiten, ez dago beste estaturik munduan aurre egiteko prest: Europar Batasuna txistea da, AEBen apendize hutsa; Txinak ez dauka kanpo-politikarik, oso ahula da atzerrian duten presentzia; Errusia bere eragin-esparruan mantentzen da; ez dago estatu-mailako inolako oposiziorik, azkenaldian Hego Amerikan sortu dena salbu, badakizu, Chavez, Morales... Baina ez maila globalean. Beraz, inperioa ezin da behera bota gerraren bidez, iraganean beste inperioekin gertatu izan den moduan. Ahuldu daiteke, okupatzen dituen herrialdeetan sortzen diren matxinadekin, baina finean, nik uste, etorri beharko litzatekeela AEBen barruan zerbait. Beharbada oker nago, baina hori uste dut.\nHalere, 1960ko hamarkadako Black Panthers edo Weatherman bezalako mugimenduak ere kritikatu izan dituzu, biolentzia erabiltze hutsarekin estatua garaitu zezaketela uste izan zutelako...\nBlack Panthers izan zen zerbait apur bat diferentea, benetan, beren komunitateari erakutsi zielako autodefentsarako eskubidea zutela, mota guztietako eguneroko indarkeriaren aurrean; eta estatua hainbeste larritu zen, Black Panthers suntsitzen bukatu zuela, modu gaizto eta basatian. Weatherman aldiz ikasle-erakundea zen. Pentsatu zuten AEBetako armadaren instalazioak lehertzea zela Vietnamgo herriari laguntzeko zeukaten modu bakarra. Jabetza eta instalazio militarrak eraso zituzten, ez jendea, baina estrategia okerra izan zen. Masa-mugimendu handia geneukan AEBetan gerraren kontra eta Weathermanek, edo beraiekin lotutako jendeak behintzat, banandu egin zuen mugimendu hori.\nLehen aipatutako liburu berean adierazi zenuen inperioak nahiago duela nazio-estatuen balkanizazioa, horrela errazago kontrolatzen ahal dituelako. Gaur [otsailak 16] Berrian egin dizuten elkarrizketan esan duzu nahiago duzula Euskal Herria eta Herrialde Katalanak Espainiatik ez banatzea. Azaldu dezakezu gehiago ikuspuntu hori, mesedez?\nLotuta dago aurrena aipatu duzunarekin. Nik uste bizi garen garaia ez dela XX. mendea bezalakoa. Pasa den mendean, bestelako alternatiba sozial eta politikoak existitzen zirenez maila globalean –Txina kapitalista bihurtu baino lehen eta Soviet Batasunaren kolapsoaren aurretik–, sistema horiek ahulak izan arren, bazegoen kapitalismoarentzat oztopo bat. Orain berriz, erabat kapitalista den munduan bizi gara eta herrialde batek banatu nahi badu existitzen den beste batetik, baina sistema sozial eta ekonomikoak berdin-berdina izaten jarraituko badu, orduan non dago aldea?\nIrakeko gerraren alde agertu ziren kurduei galdetu nien: “Pozik egongo zarete AEBen eta Israelen Irakeko protektoratua izanda?”. “Nahiago dugu hori Iraken parte izatea baino” erantzun zidaten. Erokeria da! Zergatik? Espazio hori erabili nahi baduzu zerbait diferentea egiteko, eta estatuak geldiarazten bazaitu, orduan alternatiba erabat diferentea da. 1970eko hamarkadan egunkari ezkertiarretan editore aritu nintzen eta euskaldunen borrokaren oso aldekoak ginen, oso-oso aldekoak; eta oraindik maila politikoan alde nago, errepresioa onartezina baita. Espainiako Estatua eta Europako instituzio juridikoak izaten ari diren portaera onartezina da, baina ez nago konbentzitua zatiketak ezer positiboa ekarriko duenik, Herrialde Katalanak edo Euskal Herria, funtsean, berdina izango direlako. Eta ikusiko duzu nola dagoeneko existitzen den enbrioi bat, oligarkia edo elite lokala, modu berean portatuko den eta Europar Batasunean jarraituko duen. Gaur egun daukagun problemetako bat Europar Batasuna da: ez da demokratikoa, bankariek egindako batasuna da, ustela da, ez dio jendeari esperantzarik eskaintzen... Zergatik izan horren parte? Baina estatu berriekin batera alternatiba sozialak eraikitzen badira, oso diferentea da kontua.\nEz al dago nolabait lotuta? Slavoj Zizek izan zen hemen iaz eta esan zuen Europar Batasunean sinesten hasiko zela Euskal Herria bezalako nazio txikiek zuzenean parte hartzea lortzen zutenean. Europar Batasunaren birsortzea planteatzen zuen, nazio txikien bidez.\nEz dut Zizekekin bat egiten: Jugoslaviaren zatiketaren alde agertu zen; ondo ezagutzen dut munduaren parte hori eta esan dezaket zatiketa desastrea izan zela, erabateko desastrea. Eslovenian, Kroazian, Serbian, guztiz usteldutako eliteak daude, zein baino zein ustelagoak, dirua irabazten bakarrik ari dira: politika, dirua eta gangsterkeria. Hiru atzamar dira: politikariak –zentro-eskuina, zentro-ezkerra, ez dio axola–; diruak horien gainean daukan kontrola; eta alderdi guztiak erosten dituzten bandak, mafia estiloko negozioak dauzkatenak. Horretarako joera handia dago Europan, eta oso garrantzitsua da Balkanetan. Kroaziako lehen ministro ohia kartzelan dago orain eta... ez da multiplikatzea nahi dugun joera. Lehengo garaietan, herrialdeak independente izatea nahi genuenean, beti errepublika sozialistak izaten ziren eta pentsatzen genuen horrela has zitekeela; hau da, sor zitekeela federazio bat elkarlanean arituko ziren herrialde sozialistekin. Horrek utopia dirudi orain; oraindik horren alde nago baina oso urrun dagoela uste dut. Beraz, independentzia eskatzea gaur egungo munduko baldintzetan, ez zait errealista iruditzen.\nSozialismoa al da alternatiba?\nBaietz uste dut: sozialismoa eta demokrazia erradikala. Parte-hartze erradikala maila ugaritan, lokaletik hasi eta nazionaleraino; eta hor herritarrak biltzen saiatzea oso garrantzitsua da. Bestela, zein da geratzen zaigun aukera? Bankariek kontrolatutako politikariak dauzkagu, politikariek kontrolatutako bankariak, jendearen interesentzat erabat aurkakoa den sinbiosia da.\nBaina badago hitza erabiltzeko halako beldur bat...\nKapitalismoaz hitz egiteko beldurra eduki beharko lukete. Jendeak horretaz kezkatu beharko luke, beraien lanak galtzen ari dira leku guztietan. Europa ekialdean jende asko aurkitzen duzu zera esanez, “gauzak hobeto zeuden lehen: lana geneukan, etxe merkeak, argindar merkea...”. Herritarrak galtzen ari dira irabazi zituzten eskubide sozialak eta hemen ere bai, estatuek dena pribatizatzen duten neurrian.\nObamari buruz idatzi duzu azken liburua eta, besteak beste, administrazio kontserbadorea osatu duela diozu.\nTira, elite europarrak ere kontserbadoreak dira eta Obamarengan agindutako lurrera eramango zituen liderra ikusi zuten europar horiek oso ergel sentitu behar dute momentu honetan, ikusten duten guztia aurrekoaren jarraipena besterik ez baita. Beraz, Espainian Zapatero ikusten duzunean Obama imitatu nahian, edo Italian Veltroni, biak esaten “Obama bezalakoak gara”... Ba, bai, Obama bezalakoak zarete, baina ez egon horretaz oso harro. Adibidez, Europako herritar gehienak Afganistanen egotearen kontra daude, baita Espainian, Alemanian eta Britainia Handian ere. Politikariek ez diete kasurik egiten. Eta herrialde europar horiek Afganistanen egoteko arrazoi bakarra da AEBek hala nahi dutela, ez dago beste ziorik. Gainera, Obamaren politikak Afganistanen eta Pakistanen Bushenak baino okerragoak izaten ari dira: jende gehiago hil du Pakistanen, berbarako. Eta AEBen barruan ere, Wall Streeten morroia da, beraz, zein da aldea? Azalaren kolorea. Baina hori ez da nahikoa.\nTariq Ali 1943an jaio zen Lahoren –gaur egun Pakistan, artean Britainia Handiaren menpeko India–. Gaztetan Erresuma Batura jo zuen, Oxfordeko Unibertsitatean ikastera eta geroztik hainbat borrokatan parte hartu du. Vietnamgo gerraren aurkako mugimenduan zaildu zen eta ezaguna da afera horretaz Henry Kissingerrekin izan zuen eztabaida. Munduari ezkerretik begiratzen dio, publikatu dituen liburuei erreparatzea besterik ez dago. Azkenekoan (Obama sindromea, 2010) AEBetako presidente berriaren politikak gupidarik gabe aztertzen ditu.\nEgun finlandiar bat IruÃ±ean\nErotzekoa behar du izan egiazki. Hiri batera iristen zara eta ezin konta ahala jendek hitz egin nahi du zurekin, horietatik ez gutxi, kazetariak. Bihar-etzi euren agerkariak suzko lili bihurtu nahi dituzte, gasolina eman behar diezu, debalde. Arratsalde osoa pasa du elkarrizketak eskaintzen, nekatuta dago, baina arrangurarik ez azkenekoa iritsi denean. Gero, bukatzean, hitzaldia eman behar duen aretora autoz joan nahi ote duen galdetu diote. Ezetz, nahiago duela oinez. Horri esker hiriaren historiaz zerbait ikasteko parada izango du. Golemeko txalo zaparradarekin amaituko da Tariq Aliren Iruñeko egun finlandiarra. Egun finlandiar luze-luzea.\nKanal honetan artxibatua: Egipto


Agregakin birziklatuak kontxumitzearen aldeko sustapena Katalunian.\nAgregakin birziklatuen fabrikazioa, eraiketa eta eraispen hondakinen harrizko frakzioa produktu bukatu batean bilakatzea ahalbidetzen duen prozesu industrial bat da. Hondakin hauen tratamendurako instalazioek, zeru zabalean zein nabe itxietan funtzionatu dezakete. Instalazio hauek azken aurrerapen teknologiko guztiak gehitzen dituzte hondakinen eta atmosferarako emisioak kontrolpean izateko, bereziki hautsa eta zarata. Instalazio bakoitzak produktu ezberdinak ekoizten ditu, onartzen dituen hondakinen arabera, daukan makineriaren arabera eta zonaldeko beharren arabera. Instalazio finkoez gain agregakinak birziklatzeko instalazio mugikorrak daude ere, lurraldean zehar mugitzen direnak behar den lekuetan zerbitzua eskaintzeko.\nAgregakin birziklatuen fabrikazio prozesua hainbat lan eskatzen ditu, haien artean nabarmenenak garbiketa, birrinketa, baheketa eta txikitzea direlarik. Fabrikatutako agregakin birziklatuen kalitatea ziurtatzeko, analisi eta karakterizazio sistematikoak egiten zaizkie laborategi homologatuetan.\nGestora de Runes enpresak eraikuntza eta eraispen hondakinen eskuragarritasun kontrolatua kudeatzen du eta bere balorizazioa eta gainontzeko hondakinetatik bereiztea sustatzen du transferentzia planta sare handi baten bidez, birziklapen instalazioen bidez eta gordailu kontrolatuen bidez Katalunia osoan zehar.\nProiektua Gestora de Runes de la construcción enpresarentzako egin izan zen eta helburua agregakin birziklatuak merkatu lokaleko balio katearen agente guztiei ezagutzera ematea izan zen.\nProiektuaren testuinguruan, balio kateko hurrengo agenteekin egin zen kontaktua:\nPreskripzio publikoa egin dezaketen agenteak.\nVallés Oriental-eko udalak.\nGestora de Runes enpresaren instalazioen inguruan, 25km-ko erradioan dauden udalak.\nHalaber, kontaktuak ezarri ziren hurrengoekin:\nIngenieritza, arkitektura eta eraiketa-aholkularitza estudioak.\nEgoitza Katalunian duten eraikuntza enpresak.\nHormigoiak eta aurrefarbikatuak ekoizten dituzten enpresak.\nEraikuntzaren sektorea bere ingurumen inpaktu handiagatik bereizten da. Uste da […]


QOSHE - Josu Torre\nGaixoa ni !\nG ORA San Fermin oihukatu behar genuen atzo eta ez zen horrela izan; aldiz bederatzi egunez aurreratu dute Iruñean '"gora" hori horren besteko...\nK ANPAIAK jarri dut gauden egunotan egonik ia denok kanpainak irakurri duzuen arren. Astebete barru hautestontzietara deituak gaude eta egoerak...\nI RRATIZ entzun nion atsotxu bati ea gustatu zitzaidan. Onartzen zuen eraman beharra edo egokitasuna gutxienik baina pentsatu gabe jarri zion izenak,...\nI SIDORO ezizenez ezagutu genuen 1970eko hamakadan, oraindik klandestino zen PSOE bateko ordezkari orokorra (1974.etik) ezker ukabila goian hanibat...\nBilbao sortua eta atxilotua\nG ARAI bereziak bizi ditugu eta ez dut sumatu Bilbon ere ospakizun handirik, nahiz eta lerro hauek idazterakoan –atzo zuentzat– 720 urte...\nBiba Egurrola futbolaria!\nD AMARIS du izena eta ahal bezain laster aipatu dut herenegun arte bere berri izan ez dudan arren eta bide kaskar batetik ezagutu dudan neska neuk...\nEastwood eta tabakoa\nK LINT Eastwood entzute edo irakurtze soilak mirespena, loria edo lillura dario oraindik ere, 90 urte bete diten honetan. Adina edo urte kopurutik...\nL OINAZEKO kuadrila handi batek alai eta ohorez ospatu du urteroko Mariren jeitsiera. "Aurtengoan ere" jarri dut hasteko eta hona ekarri segituan,...\nB ERRI zalea naiz, egunera ez ezik ordura egotea atsegin dut notiziaren gainean, beste edozertan ba nabil ere botoi baten klik batera pantailan...\nEsanekoak eta poliziak\nI RAGANA nahiz etorkizuna aipatu, azken bi hilabeteotan covid-19aren erruz etxean bahitzen gaituen arazoa ezin bada alde batera laga. Onerako eta...\nM EME pila eta beste hainbeste txiste edo iruzkin barregarri egin dizkioten arren, egunero telebistan agertzen den pandemiaren kontrako eledun...\nH AMABOST eguneko isiluneak kezkatuta ez bada urduritasun ikutu batez eduki nau, apiril honen 9.ean berria agertu zenetik azken larunbat honetan...\nT UNELEAN aurrera zoazenean argi izpia ikuste soila pozerako arrazoia dela gauza jakina da. Alde maltzurrik ere izan litzateke argi hori aurrez...\nO ROIPEN gozoak ditut, zinez, Aberri Egunarenak. Zitalkeria bat dirudien arren, ilegalak izan zirenenak batik pat. Iruñea, Gasteiz eta Donostiakoak...\nz ALDIBARKO ezbeharraren ondoren lehen susmoak atzeman nituen eta haren gainera covid-19-ren pandemiak harrapatu gaituenean nabarmenago azaleratu da,...\nI AZKO Euskadi ikerkuntza saria eman diote asteon Joseba Agirreazkuenaga bilbotar historialariari. Hari galdetu behar diot, holako batean,...\nD URANGOKO Azokaren mamian txertatu zuten hainbat ilusioz zein lanez osatutako Zamorako apaiz kartzelaren dokumentala. Zine aretoaren lehen lerroetan...\nAFORISMOA norena den ez dakidan arren, anarkistak dira batik bat erabiltzen dutenak; "Ez gara eskuma ez ezkerrekoak, behekoak gara eta ganekoen bila...\nERRESPETO falta dela esango du baten batek Txapas deitzea, neronek erabat kontrakoa uste dudan arren. Elorrion sortua zela uste dut baina mungiar peto...\nkULERO edo azpiko arropa dena gorri-gorria janzteak arrakasta izan du, eta oraindik omen du, batez ere neska edota emakumeen artean Gabon Zahar...\nJON Maiak despedidako agurrean argi utzi zigun “Handia egiten naizenean bertsolaria izan nahi dut”. Berak edo beste inork ukatu nahi balu ere,...


Biktima Hezitzaileen Programa - paz y convivencia - navarra.es\nBiktima Hezitzaileen Programa - paz y convivencia\nBiktima Hezitzaileen Programa\nESKUtik-de la MANO Biktima Hezitzaileen Programak bost hatzak luzatzen dituen esku horrekin hurbiltzen gaitu biktimengana, hurbiltasuna, elkartasuna, enpatia, errespetua, bizikidetza baketsu eta demokratikoan oinarritutako gizarte bidezkoago eta etikoago baten alde lan egiten duen eskuarekin. Beste esku batzuk haztatu, ukitu, sentitu eta partekatzen dituen eskua da, esku horietan eta horiekin indartzen dena orainean, iraganeko bidegabekeriak ez errepikatzeko. Elkartzera eta besteren mina eta sufrimendua aitortzera gonbidatzen duen eskua da.\nBiktimak ikasgeletan egoteak zuzenean hurbiltzen ditu sufrimendua eragin nahiz bizi izandako errealitateak. Erreparazio, berreraikuntza pertsonal eta indarkeriari zilegitasuna kentzeko mezuek inoiz gertatu behar ez zuen eta errepikatu behar ez den bidegabekeria baten mina haztatzen eta sentitzen laguntzen dute, eta elkartasun- eta enpatia-kanal espontaneoak ahalbidetzen dituzte bi norabideko emozio trukean.\n"Memoria duten eskolak, bakearen eta bizikidetzaren alde" programaren barruan txertatuta dagoen programa pedagogiko hori 2018-2019 ikasturtean hasi zen lanean esperientzia pilotu batekin. Biktima-talde bat hautatu eta prestatu zen, beren testigantza eman zezaten DBHko 4. mailako eta Batxilergoko 1. mailako ikasgeletan, bigarren hezkuntzako ikastetxe publikoetan eta itunpekoetan, unibertsitatean eta Nafarroako Lanbide Heziketako ikastetxeetan, hezkuntza-helburu batekin. Beren testigantza emateko prest dauden biktimak biktima hezitzaile eta eraldatzaile bihurtzen dira.\nProgramak biktimen zuzeneko testigantzak hartzen ditu proposamenaren oinarritzat, uste baitugu testigantza horiek indar handia dutela ikasleen ideiak, jarrerak eta emozioak modu positiboan eraldatzeko eta hezteko. Giza duintasunaren, bizikidetzaren eta enpatiaren ikaskuntza funtsezkoa da hezkuntza-prozesuan.\nUrtero eskainiko zaie Nafarroako ikastetxe guztiei, izena eman eta hezkuntza-proposamena gauzatu ahal dezaten.\nHauek dira programan parte hartu ondoren biktimek, ikasleek eta irakasleek gurekin partekatutako ekarpenetako batzuk:\n“Nik kontatzeko beharra nuen, urteetan zehar "gertatutakoak garrantzirik ez zuela izan" pentsatzeko joera orokorra egon delako”.\n“Indarkeriari zilegitasuna kentzea zen proiektu hau partekatzeko helburu nagusia. Giltzarria da. Nik bilatzen nuen onura da. Lortu da. Atsegina izan da..”\n“Biktima hezitzailea, hitz zoragarria iruditzen zait. Gorroto eta mendekurik gabeko garapen pertsonala eskatzen du, zerbait irakatsi ahal izateko.”\n“Harritu egin nau neska-mutilen enpatizatzeko gaitasunak.”\n“Bere bizipenak gurekin partekatu zituenean, berarekin enpatizatu nuen, niri gertatu izan balitzait bezala murgildu nintzen kontatzen ari zitzaigunean, eta hainbat arrazoirengatik oso pertsona indartsua dela iruditu zitzaidan. Ziur aski berarentzat oso garrantzitsua izan zen norbaiten heriotza gainditzeko gai izan zelako, eta ematen zuen bezain gogor kontatzeko gai izan zelako, nahiz eta ulertzekoa den bezala, barrutik ez zen horrela sentituko.”\n“Uste dut hitzaldian interesgarriena izan dela nork bere ikuspegitik eta heriotzaren eta sufrimenduaren inguruko begirada guztietatik zer sentitu duen ikustea. Bestalde, biktimak erakutsi digu ideologiak alde batera uzten direla indarkeria tartean denean. Horrek ondorio saihestezin batera eraman nau: pentsatzen dutena pentsatzen dutela, biktimak biktimak direla, eta indarkeriak arazoak konpondu ez eta areagotu egiten dituela.”\n“Niretzat, hezitzaile gisa, oso esperientzia polita izan da. Uste dut oso ona izan dela ikasleentzat zein biktimarentzat. Oso eroso eta horretarako behar den segurtasunarekin sentitu naiz. Esperientzia hauek aurrera egiten laguntzen dizute, gizartea hobetzeko balio dutela sentitzen duzulako. Eta, hezitzaile eta herritar gisa, hori oso garrantzitsua da niretzat.”\nESPERIENTZIA PILOTUA 2018-2019\nBiktimen Arretarako Programa Biktima Hezitzaileen Programa Jardunaldiak eta Ekitaldiak Txostenak Relatos de plomo


Mugikortasun zentzudun eta orekatuaren bila - Arrasate - Goiena.eus\nMugikortasun zentzudun eta orekatuaren bila\nImanol Gallego 2014-01-21 16:54\nHilabete eta erdi igaro da Arrasateko Arimazubi inguruan TAO zerbitzua jarri zenetik. Lehen hilabetean proba modura egon ostean, urte hasieratik hona zerbitzua oso-osorik martxan dago.\nAdituk eta Udalak adierazitakoaren arabera, zerbitzua bide onetik doa. "Dena aurreikuspenen arabera doa", zehaztu du Maider Morrasek, Udal Gobernuko bozeramaileak. Dena den, zerbitzua eraginkorragoa izan dadin, Udaletik hasi dira bizilagunen, merkatarien eta unibertsitatearen ekarpenak jasotzen.\nZerbitzua martxan ipini zenetik, Arimazubi eta Uribe auzoetan auto kopurua txikitu egin da eta inguruetan, aldiz, ugaritu. "Adituek adierazi bezala, 2-3 hilabeteren buruan auto kopurua egonkortu egingo da", aipatu du Morrasek. Auto kopurua jaitsi dela azaltzeko, baina, Arrasateko Udaletik beste arrazoi bat ere eman dute: "Zerbitzuari esker, batzuek autoa etxean uzteko erabakia hartu dute".\nData zehatzik ez dagoen arren, TAO sistema ez da Uribarri-Loramendi gunera mugatuko, urte honetan "erdigunerantz hedatuko da", esan du Morrasek. Hala ere, TAO ez da herriko mugikortasunaren inguruan Udalak garatu duen plan bakarra.\n"Herritarren bizi-kalitatea hobetu gura badugu, eguneroko zenbait ohitura aldatu behar ditugu", zehaztu du Morrasek. Horren adibide Udalak mugikortasunari dagokionez azken hilabeteotan hartu dituen zenbait erabaki ageri dira.\nArrasateko mugikortasuna hobetzeko asmoarekin hainbat aldaketa egin dira: batetik, alde zaharra oinezkoentzat jarri da; bestetik, zirkulazioaren ordenantza berria ipini da martxan; gainera, Ospitale inguruko aparkamendu arazoak txikitzeko, Fagorrekin beste hitzarmen bat sinatu du Udalak.\nDuela 15 egun eskualdatutako Takolo-Goiru korridorea izango da mugikortasunaren arloan Udalak aurten egingo duen proiektu nagusia. Hauxe esan du Morrasek: "Errepidea estutu, eta oinezko nahiz bizikletei lehentasuna emango diegu".


Euskaltel Taldearen Batzar Orokorrak urteko kontuak onetsi ditu, eta konpainiaren kudeaketa babestu du\nEuskaltel Taldearen akziodunek gehiengo zabalez onetsi dituzte ?botoen % 92tik gora? iazko ekitaldiaren urteko kontuak, kudeaketa-txostena eta gai-zerrendan jasotako gainerako proposamenak, gaur goizean Derioko gizarte-egoitzan (Bizkaia) egin duten Batzar Orokorrean.\nBatzarrak onetsi egin ditu 2018ko ekitaldiko Urteko Kontuak. Diru-sarrerak 692 milioi eurokoak izan ziren (% 11,2ko hazkundea); Ebitda, 336,4 milioi eurokoa (% 9,6ko igoera); eta etekin garbia, berriz, orain arteko handiena, ia 63 milioi eurokoa (% 26,6ko hazkundea).\nGaurko Batzarrak onetsi duenaren arabera, akziodunei banatuko zaien azken dibidendua akzioko 31 euro-zentimo da. Horri % 4,2ko errentagarritasuna dagokio, akzioko prezio haztatuko, 2018ko ekitaldia kontuan harturik, eta, iaz ordaindutakoa baino % 11,5 gehiago da.\nAlberto García Erauzkin: "Lorpen guztien eta geure gain hartu ditugun erronka guztien atzean lantalde konprometitu bat dago, gure akziodun eta inbertitzaileen konfiantzaren bermea duena. Testuinguru horretan, gure bezeroen leialtasuna lortzen dugu, eta horrek lagundu egiten digu hazten. Gugan konfiantza jartzen duen pertsona bakoitza Euskaltel taldearen arrakastaren parte da, haren laguntzari esker iritsi baikara gure merkatuetan lider diren telekomunikazio-operadoreetako bat izatera. Gure konpromisoa da denok batera hazten jarraitzea, lurralde bakoitzaren berezitasunak kontuan hartuz eta zerbitzu bikaina emanez".\nFrancisco Arteche: "2018 honetan, oinarriak jartzen hasi gara, Espainiako iparraldeko operadore liderra izateko ez ezik, baita estatu guztian estaldura duten operadore nagusietako bat izateko ere. Eraldaketaren urtea ere izan da. Prestatu dugun negozio-estrategiari esker (2018-2022), gure pausoak gero eta irmoagoak dira, eta prestatuta gaude sektorearen erronkei aurre egiteko, etorkizunean hazteko ahalmen eta aukera handiarekin".\nDerion, 2019ko apirilaren 1ean. Euskaltel Taldearen akziodunek gehiengo zabalez onetsi dituzte -botoen % 92tik gora- iazko ekitaldiaren urteko kontuak, kudeaketa-txostena eta gai-zerrendan jasotako gainerako proposamenak, gaur goizean Derioko gizarte-egoitzan (Bizkaia) egin duten Batzar Orokorrean.\nGainera, Batzar Orokorrak onespena eman dio Euskaltel Taldearen emaitza aplikatzeko eta 2018ko abenduaren 31n itxitako ekitaldiaren dibidenduak banatzeko proposamenari. Gaurko Batzarrak onetsi duenaren arabera, akziodunei banatuko zaien azken dibidendua akzioko 31 euro-zentimo da. Horri % 4,2ko errentagarritasuna dagokio, akzioko prezio haztatuko, 2018ko ekitaldia kontuan harturik, eta, iaz ordaindutakoa baino % 11,5 gehiago da.\nGogoan izan behar da Euskaltelen Administrazio Kontseiluak 2018ko urrian onetsi zuela konpainiaren akziodunen artean 2018ko ekitaldiaren emaitzen konturako dibidendu bat banatzea, zirkulazioan den eta jasotzeko eskubidea duen akzio bakoitzeko 0,14 euro gordinekoa, 2018ko ekitaldiko emaitzaren kargura, eta 2019ko otsailaren 7an ordaindu zela hori.\nGero, Administrazio Kontseiluak adostu zuen Akziodunen Batzar Orokorrari proposatzea akzioko 0,17 euroko dibidendu osagarri bat onar zezan, Administrazio Kontseiluak zehaztutako egunean ordaintzekoa (oraindik finkatzeko dago noizko bileran erabakiko duen Kontseiluak eguna).\nAkziodunen aurreko hitzaldian, Euskaltel taldeko presidente Alberto García Erauzkinek nabarmendu du Batzarrari aurkeztutako proposamen guztiak onetsi direla, eta horrek adierazten duela konpainiak iragarritako estrategia babesten duela. "Lorpen guztien eta geure gain hartu ditugun apustu guztien atzean lantalde konprometitu bat dago, gure akziodun eta inbertitzaileen konfiantzaren bermea duena. Ingurumari horretan, gure bezeroen leialtasuna lortzen dugu, eta horrek lagundu egiten digu hazten. Gugan konfiantza jartzen duen pertsona bakoitza Euskaltel taldearen arrakastaren parte da, haren laguntzari esker iritsi baikara gure merkatuetan lider diren telekomunikazio-operadoreetako bat izatera. Gure konpromisoa da denok batera hazten jarraitzea, lurralde bakoitzaren berezitasunak kontuan hartuz eta zerbitzu bikaina emanez".\nAlberto García Erauzkinek esker ona eta aitorpena adierazi die "beren konpromisoarekin, ahaleginarekin eta lan onarekin orain arte proiektu hau handi egiten lagundu duten eta laguntzen jarraitzen duten guztiei. Proiektu honek etorkizun itxaropenezkoa eta erronkazkoa du, eta Euskaltel taldeak bere sendotasuna eta egonkortasuna indartuko du".\nEuskaltel Taldeak 2018an merkatuan izan duen bilakaera definitu duten mugarriak nabarmendu ditu Alberto García Erauzkinek. "Talde osoa integratzeko egin den aurrerapen handia eta eraginkortasunaren hobekuntza izan dira nagusi 2018an, eta hori lortu dugu lurralde bakoitzean definitzen gaituen berezitasunei eutsita eta gure marka bakoitzarekin dagoen lotura emozionala galdu gabe (Euskadin Euskaltel, Galizian R eta Asturiasen Telecable). Eta, aldi berean, Nafarroan, Leonen, Errioxan, Kantabrian eta Katalunian hedatzeko plana jarri dugu martxan. Merkatu berriak lortzeko haziz eta, aldi berean, gure ohiko merkatuetan dugun presentzia indartuz, hazten jarraituko dugu, bai emaitzetan, bai bezero-oinarrian, eta gure interes-taldeen aurrean hartutako konpromisoak beteko ditugu".\nUrteko kontuak onartzea\nAkziodunen Batzar Orokorrak Euskaltel Taldearen Urteko Kontuak onartu ditu, zeinek ziurtatzen baitute urrats bat aurrera egin dela Estatuko iparraldeko operadore bateratu lider gisa egiten ari den bilakaeran, eta arrakastaz ekin diola bost merkatu berritan hedatzeko planari (Nafarroa, Kantabria, Leon, Errioxa eta Katalunia).\n2018ko ekitaldia 692 milioi euroko diru-sarrerekin amaitu zuen Taldeak (% 11,2ko hazkundea aurreko urtearekiko). Taldearen irabazi garbia, berriz, % 26,6 hazi zen: guztira, ia 63 milioi euro. Taldearen emaitza operatiboa (Ebitda) 336,4 milioi eurokoa izan zen, aurreko urtekoa baino % 9,6 handiagoa, eta Ebitdaren marjina % 48,6koa (oinarrizko 42 puntu hazi zen urte batean).\nAurreikusi genuen bezala Taldearen hedatze- eta integrazio-planen ondorioz gastua handitu bazen ere, 2018an % 24 hazi da guztira kutxako fluxu librea sortzeko dugun gaitasuna, eta, urtearen buruan, 124 milioi eurora iritsi gara, hau da, sarreren ia % 18. Datu horiei esker, telekomunikazioen sektoreko hiru onenen artean jartzen da Euskaltel Taldea Ebitdaren marjinari eta kutxako fluxua sortzeko gaitasunari dagokienez. Gainera, zorra murrizten jarraitzen du Taldeak: Ebitda baino 4,5 aldiz txikiagoa da orain.\nAkziodunen Ohiko Batzar Orokorrean egin duen hitzaldian, hau azpimarratu du Alberto García Erauzkin presidenteak: "Gure konpainiak etorkizun oparoa du. ?2018 honetan, oinarriak jartzen hasi gara, Espainiako iparraldeko operadore liderra izateko ez ezik, baita estatu guztian estaldura duten operadore nagusietako bat izateko ere. 2018a eraldaketaren urtea ere izan da. Prestatu dugun negozio-estrategiari esker (2018-2022), gure pausoak gero eta irmoagoak dira, eta prestatuta gaude sektorearen erronkei aurre egiteko, etorkizunean hazteko ahalmen eta aukera handiarekin. Estrategia hau ?nabarmendu du Artechek? gure abiapuntua da. Koherentea da bezeroek eta aliatuek gehien hautatzen duten operadorea izatera eraman gaituzten indarguneekin; koherentea, duela hiru urte Burtsara atera ginenetik martxan daukagun hazkunde-planarekin; eta koherentea, halaber, gure balioekin eta ondo funtzionatzen duen negozio-eredu batekin, zeinak berme guztiak eta finantza-sendotasun handia baititu".\nEuskaltelen etorkizuneko garapenaren oinarriak\nEpe ertain eta luzera konpainiaren hazkundearen eta lehiakortasunaren oinarri izango diren bost zutabeak hartu ditu mintzagai Francisco Artechek.\nLehenik eta behin, taldea lurralde-eremua zabaltzen ari da, eta, hala, 2019an bost merkatu berritan garatuko da -Nafarroa, Kantabria, Leon eta Errioxa-, hurbiltasun geografikoagatik, eta Katalunian ere bai; han, RACCtel+ markarekin eskaintzen ditu produktuak eta zerbitzuak, RACC aseguru-etxearekin akordio bat egin ondoren. Ekitaldi honetan, milioi bat etxe berritara iristeko asmoa du konpainiak, eta aurreikusten du merkatu berriek Taldearen diru-sarreren % 8 osatuko dutela 2022an. Plan horrekin, eta Euskaltel Taldeak Orangerekin sinatua daukanarekin, operadoreak ahalmena dauka Estatuan 10 milioi etxe berritara iristeko.\nBigarrenik, konpainiak plan bat prestatua du sinplifikaziorako, eraldaketarako eta digitalizaziorako; plan horri esker, produktuak hobetuko dira, eta digitalizazio eta arintasun handiagoa lortuko dira. Eraginkortasuna hobetzeak urtean 43 milioi euro baino gehiago aurreztea eragingo du. Hobekuntza hauek egin dira 2018an, besteak beste: barneko lankidetza-tresnak garatzeko proiektuetan aurreratu da, sistemen plataforma bakarra ezarri da, CRM (bezero-kudeaketa) berri bat sortu da, eta bezeroek erabiltzen dituzten aplikazioak bateratu dira.\nHirugarrenik, erabiltzaileen gogobetetze-maila handiagoa lortzeko lanean ari da operadorea, etxeko merkatuan lidergoari eutsiz, WiFia, banda zabala, TBa eta mugikortasuna oinarri dituen familientzako eskaintza bateratuaren bidez. HFC zuntz-sareari dagokionez, Europako telekomunikazio-operadore aurreratuena da Euskaltel Taldea, sare osoan Docsis 3.1. teknologia erabili duten lehenengoak baitira. Teknologia horri esker, Interneteko konexioa egonkorragoa, azkarragoa eta eraginkorragoa da, eta, gainera, WiFia ere hobea da, bai etxeetan, bai bulegoetan eta bai kanpoan. Horrekin lotuta, nabarmentzekoa da konpainiak WiFi-zerbitzuaren 100.000 ikuskaritza baino gehiago egin dituela bezeroen etxeetan. 4K Android deskodetzailea duen telebistaren kasuan, berriz, mota horretako Espainiako deskodetzaileen % 80 Euskaltelenak dira, eta erabiltzaileak oso gustura daude. Gainera, merkatuko player nagusiekiko aliantza-estrategiei esker, mundu mailako eduki-zerbitzu liderrak eskaintzen lehena izan da Euskaltel, hala nola Netflix eta Amazon Prime Vídeo.\nLaugarrenik, hazkundea enpresen sektorean (B2B). Berriz hazi da Euskaltel Taldea enpresa-sektorean, estrategia komertzial bateratu bati esker, produktu eta zerbitzuen aukera berriari esker, merkatuko player garrantzitsuenekin dituen aliantzei esker eta bere produktu eta zerbitzuen irismen globalari esker. Gainera, gai hauekin lotutako teknologiak indartzen ari da Euskaltel Taldea: WiFia eta mugikortasuna, adimen artifiziala (AI), gauzen Internet (IoT), 4.0 industria, aplikazioak, eta, oro har, teknologia berriak.\nEta, bosgarrenik, Taldearen ustez oinarri garrantzitsuena dena: pertsonak. Euskaltel Taldea, bere pertsonen kudeaketan, aintzatespena, garapen profesionala, berrikuntza, motibazioa, konpromisoa eta taldekide-harrotasuna txertatzen ditu, konpainiaren eta haren marken ospe korporatiboa eraikitzeko.\nHonela nabarmendu du Artechek: "Kultura horri esker -zeina erakunde osora zabaldua baitago zeharkako lerro gisa-, erreferente gara bezeroarekiko arretan, konpromisoan eta laguntzan, betiere kontuan izanik negozio berrietan eta beste merkatu geografiko batzuetan hazten eta garatzen jarraitzeko aukera".\nEuskaltel Taldeko zuzendari nagusiak konpainiaren hurrengo urteetarako aurreikuspenak aurreratu ditu Akziodunen Batzar Orokorrean. "Hau da, beraz, gure akziodunen konfiantzari erantzuteko dugun plana. 2022ra bitartekoa da Negozio Plana, eta aurreikusten du zor garbia 3,5 bider EBITDAtik behera murriztuko dela. Estrategia horri eutsiz, 2019an hazkunde jasangarriari eutsiko dio Taldeak, bai diru-sarrerei dagokienez, bai eta errentagarritasunari eta zorraren murrizketei dagokienez ere. Gure helburua diru-sarrerak handitzen jarraitzea da, eta lau urtean 800 milioi euroko fakturazioa lortzea, eta, 2022rako, Ebitda 400 milioi euroraino handitzea. Kutxako fluxu operatiboa gehiago haziko da aurtengo sinplifikazio-planaren zatirik handiena amaitutakoan. 2019 honetan, urtean zehar trakzioa hobetuz joatea da gure helburua, eta hiru hileko bakoitzean gure errendimendua hobetzea, ezartzen ari garen ekimenak gauzatu ahala".\nErreferentzia Gobernu Korporatiboan\nAlberto García Erauzkin Taldeko lehendakariak gobernu korporatiboaren arloan abiarazitako ekimenak azaldu dizkio Akziodunen Batzarrari. Taldeak definitu dituen balio korporatiboetan oinarriturik -hurbiltasuna, zintzotasuna, berrikuntza eta bizkortasuna-, hazten jarraitzen du Euskaltelek, eta balioa sortzera bideratutako kultura korporatibo bat garatzen, "erantzun integral bat emanez pertsonen komunikazio-premiei eta enpresen produktibitatea handitzen lagunduz, lanean dihardugun lurraldeetako garapen ekonomiko eta soziala bultzatuz".\nEuskaltel Taldea erreferentzia bat da kudeaketa-ereduen ezarpenean eta bere erakundean gobernu ona ziurtatzen duten neurriak hartzen. "Kultura korporatibo jakin bat garatuz dihardugu lanean, Gobernu Korporatibo Egokiaren araudietan ezarritako gomendio guztiak aplikatuz eta Sozietate Kotizatuen CNMVren Gobernu Egokiaren Kodea betez".\nEuskaltel Taldeak konpromisoa hartu du gobernantza onaren jardunbide egokienekin, enpresa-etikarekin eta erantzukizun sozialarekin jarduera-eremu guztietan, eta horretan oinarritzen du bere Gobernu Korporatiboaren sistema. Joan den ekitaldian, hainbat mugarri lortu zituen Taldeak, hala nola Compliance eredu bateratu bat ezartzea, beste urrats bat eginez erakundearen kultura etiko eta arduratsuari laguntzeko konpromisoan, edo Datuak Babesteko Erregelamendu Orokorrera modu arrakastatsuan egokitzea.\nEESren Plan Zuzentzailea\n2018a urte bereziki garrantzitsua izan da Gobernu Korporatiboari dagokionez, Enpresaren Erantzukizun Sozialaren Plan Zuzentzailea amaitu baita eta proposatutako ekintza guztiak ezarri baitira. Gaur egun, Taldea EESren beste plan bat lantzen ari da, Garapen Jasangarriko Helburuak lortzea xede duena, eta balio ekonomikoa, soziala eta ingurumenekoa indartzera bideratutako ekintzak izango dituena.\n"2019-2022 EES Plan berriaren helburu nagusietako bat da Enpresaren Erantzukizun Sozialaren kudeaketa Garapen Jasangarriko Helburuei egingo dien ekarpenean oinarritzea, eta, aldi berean, jarraitu beharreko lerro estrategikoek GJHekin bat egitea. Hala, gizateriaren erronka ekonomiko, sozial eta ingurumeneko handiei eginiko ekarpena era kuantitatiboan neurtzen saiatuko gara".\nEra berean, Euskaltel Taldeak Euskadiko, Galiziako eta Asturiaseko Tokiko Agenda 2030ekiko konpromisoa du, eta prest dago garapen jasangarriaren munduko erronka handiei aurre egiten lagunduko dieten soluzioak eta teknologia garatzeko eta ezartzeko.\nAzken urteotan, Taldeak sakon barneratu du GJHen premia, eta, zenbait barne-kanpainaren bitartez, taldeko pertsonen artean zabaldu eta konpainiaren kultura korporatiboan txertatu du. Gainera, lehentasunezko GJHetan jarri du arreta: 8. GJHa, "Lan duina eta hazkunde ekonomikoa", eta 9. GJHa, "Industria, berrikuntza eta azpiegitura". Bi helburu horiek guztiz bat egiten dute Taldeko jarduerarekin, bai eta 17. GJHarekin ere: "Helburuak lortzeko aliantzak". Aliantzei dagokienez, 150 lankidetza baino gehiago egin ditu Taldeak, startup teknologien garapena sustatzeko eta tokiko ekintzaileen talentua garatzeko.\n"Goi-mailako zuzendaritzan, geure egin ditugu GJH horiek eta gure estrategian integra daitezen sustatu dugu, enpresaren helburuekin bat etor daitezen. Era berean, Nazio Batuek proposatutako helburu horiek aukera bat izaten dira etorkizuneko negozio-eremuak identifikatzeko", adierazi du García Erauzkinek.\nEuskaltel Taldeak ingurumen-kudeaketaren bikaintasunaren alde egiten jarraitzen du klima-aldaketaren aurkako borrokaren konpromisoaren isla gisa. Hala, "Ekoizpen eta Kontsumo Arduratsua" eta "Klimaren aldeko ekimena" garapen jasangarriko helburuen alde egiten du. Ekimen horien bidez, Taldearen kultura indartzen da, eta haren jarduera merkatuko jardunbide egokiekin bat etortzen.\nHelburu horrekin, Taldeak bere Ingurumen Gidaplana garatzen jarraitu du 2018an. Ekintza horren bidez, klima-aldaketaren eta haren ondorioen aurkako borrokarekin eta baliabideen erabilera eraginkorrarekin duen konpromisoa azaltzen du. Ingurumen Gidaplan horretan, Taldearen karbono-aztarna murrizteko eta ingurumen-kudeaketa hobetzeko gidalerroak ezartzen dira; hau da, Euskaltel Taldea presente dagoen autonomia-erkidego bakoitzak Agenda 2030ari egindako ekarpena.\nAtal honetan, aipagarria da energia salerosteko asmoz Iberdrolarekin sinatu den epe luzeko hitzarmena, aktibo berriztagarriak oinarri hartuta elektrizitatea hornitzeko. Energia-enpresa batek eta telekomunikazio-operadore batek sinatutako horrelako lehenengo hitzarmena da Espainian.\nGainera, hirugarren urtez jarraian, eta Taldeak ingurumenarekin duen konpromisoaren adierazgarri, Akziodunen Batzar Orokor hau "Erronka Garbia" zigiluarekin antolatu da. Zigilu horren bidez, Eusko Jaurlaritzak ziurtatzen du ingurumen-inpaktu negatiboak gutxitzeko neurriak ezarri dituztela batzarraren antolaketan.


Financial Timesek artikulu berezia eskaini die Athletic Clubari eta haren filosofiari Financial Timesek artikulu berezia eskaini die Athletic Clubari eta haren filosofiari\nHome Gizartea Kirolak Financial Timesek artikulu berezia eskaini die Athletic Clubari eta haren filosofiari\nBadakite gure irakurleek ez dugula kirolari buruz hitz egiten, eta, batez ere, futbolari buruz, salbu eta artikuluetan kirol-ikuspegi hutsa gainditzen duten beste alderdi batzuk modu garrantzitsuan jasotzen badira. Kasu horietako bat da hauxe bera.\nMurad Ahmed kirol-kazetariak sinatutako artikulu honetan, Financial Times Magazinen barruan, Athletic Club hain berezia egiten duten oinarrizko elementu guztiak ikusiko ditugu.\nIñaki Williamsekin hizketan hasi eta amaitzen da, bere esentziei eutsiz gure herrialdea alda daitekeela erakutsi duen euskaldunarekin. Horregatik, “patetikoa” da artikuluan, taldea euskal jokalariek bakarrik osatzeko politikari eustea «nazionalismo etnikoaren usain handia» dela adierazten duen iruzkin bat irakurtzea. Zenbait iruzkinek «deskalifikatzaile» izan nahi dute, hobeto esanda, gauza bera egiteko gai diren talderik ez izatearen frustrazioa erakusten dute, jaio ziren lekuarekin harremana galduz irabazi nahi baitute. Badirudi batzuen ulermena izozkailuaren txokoren batean galdu egin dela.\nUne historiko oso garrantzitsuak gogorarazten dituen artikulu hau irakurtzea merezi du. Errealak eta Athletic Clubak derbi baten aurretik ikurrina atera zutenekoa bezala, Franco diktadorea hil eta urtebetera. Jose Angel Iribar Athleticeko atezain gipuzkoarrak kontatzen du istorioa, kondaira bizia baita. Une hura gure herrialdearen historian grabatu zen eta Iribarrentzat, dena ona izan zen, emaitza izan ezik: Athleticek Errealaren aurrean galdu zuen.\nGure ikuspuntutik, horrelako artikulu batek oso balio handia du herrialde osoaren irudirako. Horren guztiaren ondoren, ez da futbolaz hitz egiten. Beste gauza bati buruz hitz egiten da. Gizarte baten izaeraz hitz egiten da. Hori ere gertatzen da, adibidez, Eibarko Kirol Elkarteari buruz idazten denean.\nEsan bezala, artikulua Iñaki Williansi buruz hitz egiten hasten da eta Iñaki Williansen hitz batzuekin amaitzen da. Hasteko, azal beltzezko euskaldun hau (baina beltza da? Ene, ez ginen konturatu), eta euskal talde honetan jokatzeak beretzat zer esan nahi duen azaltzen du.\n(Kluba «Euskal Herrikoa, Euskal Herrikoa, Euskal Herrikoa» delako mantra erakargarria da. Jokalariak, futbola, joko bat baino gehiago dela konbentzitzen du.’ Williams bezalako pertsonak alde aberatsenen erakargarritasuna baztertzera eramaten ditu. Bere gurasoak onartu zituen eskualdearentzat, bere talentua garatu zuen taldearentzat eta senide gisa ikusten dituen taldekideentzat, berriz, loria bilatzen du.”Nire karreraren amaieran Iribar moduko mito izan nahi dut”, dio. “Hemen gaudenok zerbaiten parte sentitzen garela uste dut. Zentzu garrantzitsuan iristen zaigula sentitzen dugu, eta inork ez du beste inor gutxiesten. Hau familia bat da, eta nire ustetan jarraitzaileek ere familia bat dela konturatzen dira, elkarrekin anai-arreba gisa borrokatzen garelako “.)\n(Oharra: Financial Times irakurtzeko erregistratuta egon behar da, doakoa da)\nFinancial Times – 2019/11/15 – Britainia Handia\nGoogleko itzultzailea. Financial Timesek ez du onartzen Googleren itzulpen-sistema automatikoa. Testua ebaki eta itzultzailearen orrian itsatsi behar da\nPrevious articleSelma Huxley. Munduari euskal baleontzien epopeia kontatu zion emakumea\nNext articleNew England Basque Club-ek Harvardera darama euskara


Akne - Wikipedia, entziklopedia askea.\nAknea larruazaleko sebo-guruinen hantura da, sebo-guruin horien poroak ixten direnean agertzen dena eta zaldar izeneko pikortak eta larruazaleko negalak eragiten dituena.\nsebaceous gland disease (en)\nnorethindrone (en) , Oxitetraziklina, hexachlorophene (en) , Azido saliziliko, minocycline (en) , tazarotene (en) , isotretinoin (en) , adapalene (en) , Eritromizina, Tetraziklina, desogestrel (en) , demeclocycline (en) , azelaic acid (en) , klindamizina, meclocycline sulfosalicylate (en) , benzoyl peroxide (en) , Hydrochlorothiazide / Spironolactone (en) , Sulfamethoxazole / Trimethoprim (en) , doxiziklina, dapsone (en) , tazarotene (en) , dapsone (en) , tretinoin (en) eta isotretinoin (en)\nL70, L70.9 eta L70.2\nNerabezaroan agertzen da batik bat, aro horretan aldaketa hormonalek sebo-guruinen jarduera aktibatzen baitute. Horrek ez du esan nahi, hala ere, bizitzaren beste aro batzuetan ager ezin daitekeenik (aldaketa hormonalak ere gertatzen baitira hilekoaren zikloan, estresaren ondorioz edota haurdunaldian, besteak beste).\nGaitz honek eragiten dituen granoak, pikorrak eta negalak batez ere aurpegian, bizkarrean eta bularrean agertzen dira.\nLarruazaleko sebo-guruinek likido koipetsu bat jariatzen dute, larruazaleko poroetatik ateratzen dena. Sebo-guruinek jariakin asko ekoizten dutenean (esaterako, nerabezaroan) poroak ixten dira eta likido koipetsua barnean geratzen da, ile-folikuluetan. Bertan bakterio anaerobio batzuk bizi dira (Propionibacterium acnes), sebo-guruinen jariakina metabolizatzen dutenak larruazala kaltetzen duten gantz-azidoak sortuz. Azken hauek dira larruazalaren hantura eta negalak eragiten dutenak.\nPropionibacterium acnes ez da bakterio patogenoa, oportunista baizik. Denok dugu bakterio hau eta denok ez dugu aknerik. Bakterioak gaitza sortzen du bakarrik aldeko koiuntura duenean (sebo-guruinek aparteko jarduera dutenean).\nAknearen atzean hainbat alderdi daude, sebo-guruinen jarduera eta jariakinak aktibatzen dituztenak. Besteak beste:\nanabolizatzaileak eta botika batzuk (esteroideak, esaterako)\nUrteetan uste izan denaren aldean, badirudi dietak ez duela inongo eraginik aknearen sortze prozesuan, salbuespen bakar batekin: glukosa ugari jaten duten umeek eta gazteek glukosa gutxi jaten dutenen aldean akne gehiago dute  \nGaitz honek osagarri hereditario bat duela frogatu da.\nGaitza arina denean, larruazaleko kremak erabiltzen dira, goiko geruza epidermikoak askatzen dituztenak eta poroen itxiera ekiditen dutenak. Larruazalaren esfoliazioa eragiten dute. Bakterizida topikoak ere erabil daitezke (benzoil peroxidoa dutenak).\nKasu larrietan antibiotikoak erabiltzen dira: era topikoan (eritromizina eta klindamizina) edo aho bidetik (tetraziklinak, batik bat, eta eritromizina eta amoxizilina ere). Antibiotiko horiek guztiek aknea sortzen duten bakterioak akabatzen dituzte.\nOso eraginkorrak dira ere erretinoide deritzonak. Molekula horiek A bitaminarekin lotuta daude. Aknearen aurka ez ezik, psoriasi eta larruazaleko beste gaitz batzuen aurka ere erabiltzen dira, era topikoan zein aho bidetik. Aho bidetik hartzen den erretinoide batek, isotretinoinak (Accutane), emaitza oso onak ematen ditu, baina tentuz hartu behar da, eragiten dituen albo-ondorioak direla-eta \nEragile fisikoak ere erabili dira aknea tratatzeko, esaterako laserra. Antza, honek ez du bakarrik granoak eta pikorrak suntsitzen, efektu profilaktikoa ere badu (koipea sortzen duen sebo-guruina erretzen baitu)\n↑ Domonkos, Arnold eta Odom, Andrews Tratado de Dermatologia (Gaztelaniaz) (1985):300-323. Salvat Ed.\n↑ Eichenfield, LF; Krakowsky, AC; Piggott, C; Del Rosso, J Evidence-based for the diagnosis and treatment of pediatric acne (Ingelesez) Pediatrics 131 (suppl. 3):163-86\n↑ Accutane Acné tratamiento (Gaztelaniaz)\nAzken aldaketa 27 apirila 2020(e)an, 14:00(e)tan\nOrriaren azken aldaketa: 27 apirila 2020, 14:00.


Urkullu ez da Zaldibarren egon egunotan, ez duelako «eszenifikaziorik» nahi | Gizartea | Berria\nUrkullu, atzo, Zaldibarko auziaz erakundeek egindako bileran. DAVID AGUILAR / EFE Tamaina handiagoan ikusi\nZaldibarko (Bizkaia) zabortegiko ezbeharra gertatu eta segituan antolatu zuen kabinete krisia Iñigo Urkulluk. Hori nabarmendu zuen atzo lehendakariak, Eusko Legebiltzarrerako hauteskundeak apirilaren 5era aurreratu dituela iragartzeko prentsa agerraldian. Baina ez da istripua gertatu zen tokira joan azkeneko egunotan, «eszenifikaziorik» ez duelako egin nahi izan. «Kontua ez da egoteagatik egotea», adierazi zuen. Kazetari batek galdetu zion ea ez ote duen sentitu Bizkaiko herrira joateko beharrik. Hori dela eta, biktimen senideenganako enpatia falta leporatu diote lehendakariari. «Twiterren antolatzen diren kanpainengatik? Ez», erantzun zuen. Gertatutakoa definitzen hasita, «lan istripua» izan dela esan zuen, hirugarrenean.\nHain zuzen, gertatutakoaren «jarraipena egiteko» erakundeen arteko koordinazio bilerak Urkullu bera izan zuen buru, atzo. Auziarekin loturiko gisa horretako aurreneko batzarra izan zen Lehendakaritzak deitutakoa, eta parte hartu zuten, besteak beste, Jaurlaritzako Ingurumen, Osasun eta Segurtasun sailetako buruzagiek, Unai Rementeria Bizkaiko ahaldun nagusiak, eta Eibar (Gipuzkoa), Ermua (Bizkaia) eta Zaldibarko alkateek.\nAmiantoa dago luiziak eragindako hondakinen artean, eta Elena Moreno Eusko Jaurlaritzako Ingurumen sailburuordeak atzo jakinarazi zuenez, gai toxiko hori duten materialak Mallabiko edo Zallako (Bizkaia) zabortegietara eramatekoak dira. Araba, Bizkaia eta Gipuzkoa aintzat hartuta, bi horiek soilik dute mineral toxiko hori biltzeko baimena. Morenok nabarmendu zuen, gainera, luizia gertatu den eremuan lau orduz behin egiten ari direla amiantorik ba ote dagoen egiaztatzeko kontrolak.\nHorren harira, Estefania Beltran de Herediak adierazi zuen Zaldibarko zabortegian pilatutako hondakinen artean «%0,6» dela amianto aglomeratua. Jaurlaritzako Segurtasun sailburuak agerraldia egin zuen atzo Zaldibarren, Iñaki Arriola Ingurumen sailburuarekin eta Jose Luis Maiztegi udalerriko alkatearekin batera. Beltran de Herediak baztertu egin zuen, gainera, hondakinen artean lindanoa egotea. Verter Recycling enpresan konposatu kimiko hori egon daitekeelako «susmo sendoa» adierazi zion Ekologistak Martxan-ek BERRIAri joan den larunbatean.\nArriolaren esanetan, bestalde, kutsadura «ohiko neurrian» dago, eta ez da beharrezkoa aparteko neurririk hartzea. Azaldu zuen, gainera, zabortegian gertatutako luiziak ez diola eragin inguruetako erreken uren kalitateari. Ingurumen sailburuarentzat, desagertutako bi langileen gorpuak topatzea da «lehentasuna», eta datozen egunetan hasiko dira aztertzen zergatik gertatu zen lur-jausia. Moreno sailburuordearen hitzetan, «gauza txiki asko ez ziren ondo egiten» zabortegian.\nBitartean, piztuta jarraitzen du ostiral gauean zabortegiaren goiko aldean piztutako suteak. Suhiltzaileen arabera, «kontrolatuta» dago. Ingurumen Sailak azaldu duenez, azterketa topografiko bat egitekoak dira, itzaltzeko modu eraginkorra bilatze aldera.\nBizkaiko Diputazioak, berriz, euste horma bat eraikiko du AP-8 autobidean, Zaldibarren, luiziak estalitako errepide zatiko segurtasuna hobetzeko.\nUrkullu Zaldibarko auziaz mintzatu baino ordu batzuk lehenago, Mikel Otero EH Bilduko legebiltzarkideak lehendakariaren «isiltasuna» eta Jaurlaritzaren «utzikeria» salatu zituen. Elkarrekin Podemoseko Komunikazio arduradun Andeka Larreak Jaurlaritzaren «kudeaketa eskasa» kritikatu zuen. PPko legebiltzarkide Maria Carmen Lopez de Okarizek eskatu dio Arriolari legebiltzarrean azalpenak emateko.\nSindikatuen mobilizazioa ostegunean Bilbon


Normaltasunerako itzuleran euskara erdigunean egon dadin kanpaina abiarazi du Euskararen Kontseiluak - Irutxuloko Hitza : Irutxuloko Hitza\nGeroa Euskaratik. Elkar hartuz, elkar zainduz du izena Euskararen Gizarte Erakundeen Kontseiluak martxan jarri duen kanpaina. Honen helburua da, konfinamendua arindu eta normaltasuna itzuli ahala, euskara gizartearen erdigunean egon dadin bultzatzea. Kontseiluaren ikuspuntutik, euskararen normalizazioak “eskubide guztiekiko begirunea, gizarte kohesioa, gertutasuna eta konpromiso kolektiboa oinarri duen” gizartea ekar dezake ondoren.\nKanpainan parte hartzeko zergatik geroa euskaratik? galdera plazaratu die herritarrei eta gizarte eragileei. Helburua da horri erantzutea sare sozialetan partekatutako bideo zein testuen bitartez, #geroaeuskaratik traola erabiliz. Kontseiluko bazkideek —Elhuyar eta UEU, besteak beste— dagoeneko erantzun diote galderari, eta elkarteko sare sozialetan partekatzen joango dira emaitzak. Bestalde, ekainaren 4ean, Euskara ere normalitaterantz? mahai- ingurua egingo dute, Berriak, Martin Ugalde Foroak eta Kontseiluak antolatuta.


PDF (232 KB - 7 orri.)\nEstatuko Administrazio Orokorraren kide anitzeko organo den Hitzarmen Kolektiboen Kontsulta Batzorde Nazionalaren egungo erregulazioa lan-merkatuaren erreformarako premiazko neurriei buruzko uztailaren 6ko 3/2012 Legearen ondoriozko irailaren 27ko 1362/2012 Errege Dekretuan jasota dago. Errege Dekretu horretan Hitzarmen Kolektiboen Kontsulta Batzorde Nazionalari esleitzen zaizkion funtzioak kontsultatzekoak, negoziazio kolektiboa betetzekoak eta erabakitzekoak dira.\nEra berean, langile zaharrenen lan-bizitzaren jarraipena bultzatzeko eta zahartze aktiboa sustatzeko neurriei buruzko martxoaren 15eko 5/2013 Errege Lege Dekretuak, lan-arloko legeria eta Gizarte Segurantzari buruzko araudia aldatzeko hainbat neurriz gain, Hitzarmen Kolektiboen Kontsulta Batzorde Nazionalak subsidiarioki jarduteko aukera hartzen du kontuan Seigarren Xedapen Gehigarrian, Autonomia Erkidegoek beren eremurako aurreikusitako hiru alderdiko organoa eratu ez duten kasurako. Estatuko legegilearen ustez, Autonomia Erkidegoak jardun ez izanagatik arlo horretan sor litekeen hutsunea bete nahi da xedapen horren bidez, hutsune horrek eragotzi egin bailezake 3/2012 Legean bildutako aurreikuspenak normal betetzea.\nHorretarako, 5/2013 Errege Lege Dekretuak xedatzen duenez, indarrean sartu eta hiru hilabeteko epean Autonomia Erkidego batek hiru alderdiko organo baliokidea eratu ez badu edo Enplegu eta Gizarte Segurantza Ministerioarekin irailaren 27ko 1362/2012 Errege Dekretuaren Bigarren Xedapen Gehigarrian kontuan hartutako lankidetza-hitzarmena izenpetu ez badu, Hitzarmen Kolektiboen Kontsulta Batzorde Nazionala enpresek eta langileen legezko ordezkariek aurkeztutako eskaerez arduratu ahal izango da, aplikatu beharreko hitzarmen kolektiboaren lan-baldintzen aplikaziorik ezaren inguruan akordiorik ez izateagatik sortutako desadostasunei irtenbidea emateko, betiere aplikaziorik ezak Autonomia Erkidego bateko lurraldean kokatutako lantokiak eraginpean hartzen baditu.\nHain zuzen ere, horixe gertatzen da Euskal Autonomia Erkidegoarekin, orain arte ez baitu eratu Hitzarmen Kolektiboen Kontsulta Batzorde Nazionalaren pareko organorik, ezta adierazitako lankidetza-hitzarmena izenpetu ere Estatuko Administrazioaren Enplegu eta Gizarte Segurantza Ministerioarekin.\nEuskadiko Autonomia Estatutuaren 12. artikuluak Estatuko lan-arloko legeriaren betearazpena esleitzen dio Autonomia Erkidego horri, eta 10.2 artikuluak, berriz, autogobernu-erakundeen antolamendu, erregimen eta funtzionamenduaren arloko eskumen esklusiboa. Hori dela-eta, 5/2013 Errege Lege Dekretuan aurreikusitako mekanismoa aplika ez dadin, irailaren 27ko 1362/2012 Errege Dekretuan Estatuko Hitzarmen Kolektiboen Kontsulta Batzorde Nazionalerako aurreikusitako erabaki-funtzioak Euskal Autonomia Erkidegoan beteko dituen organo bat eratu beharra dago, Dekretu horretan ezartzen diren funtzioekin eta osaerarekin.\nAutonomia Erkidego honetan osaera paritarioa duen Lan Harremanen Kontseiluak kontsultatzeko eta negoziazio kolektiboa betetzeko funtzioak (hots, Estatuko Administrazioko Hitzarmen Kolektiboen Kontsulta Batzorde Nazionalaren funtzioen baliokideak) esleituta dituela eta, era berean, garrantzi berezia duten administrazio-ebazpenen berri emateko funtzioaren barruan, hitzarmen kolektibo bat zabaltzen den kasurako aginduzko txostena egiteko funtzioa betetzen duela kontuan hartuta, Dekretu honek araututako Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak bertan izango du egoitza. Erabaki horren alde, gaineratu beharra dago laneko gatazkak ebazteko borondatezko prozeduren sistema (PRECO), Euskal Autonomia Erkidegoan ordezkaritzarik handiena duten sindikatu eta enpresa-erakundeek lanbide arteko akordio baten bidez eratu dutena, Lan Harremanen Kontseiluak kudeatzen duela. PRECO akordioaren helburuetako bat laneko gatazkak alderdien ahalik eta esku-hartzerik handienarekin konpontzea da, eta eremu pribatuko zein publikoko gatazka kolektiboetan aplikatzen da.\nHori dela-eta, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoa sortzen duen arau honek irailaren 27ko 1362/2012 Errege Dekretuaren 16. artikuluan ezarritako erabaki-funtzioak baino ez dizkio esleitzen organo horri, eta, hain zuzen ere, hitzarmen kolektibo baten alderdi negoziatzaileen artean Langileen Estatutuaren 82.3 artikuluan aipatutako hitzarmen kolektibo aplikagarrian aurreikusitako lan-baldintzak ez aplikatzeko prozeduretan akordiorik ez izateagatik sortutako desadostasunak ebaztea da funtzio horien helburua, betiere artikulu horretan adierazitako baldintzak betetzen badira.\nOrgano horren izaerari eta osaerari dagokionez, 3/2012 Legearen Bosgarren Xedapen Gehigarria eta irailaren 27ko 1362/2012 Errege Dekretuaren 2. artikulua bat datoz Hitzarmen Kolektiboen Kontsulta Batzorde Nazionalaren izaera arautzean, hiru alderdiko osaerako kide anitzeko organotzat hartzen baitute biek. Hortaz, organo horri esleitutako erabaki-funtzioak Euskal Autonomia Erkidegoko eremura lekualdatzean (Autonomia Erkidegoari lan-arloko legeriaren betearazpena baino ez baitagokio), eduki hori errespetatu egin behar da. Hala ere, Hitzarmen Kolektiboen Kontsulta Batzorde Nazionalaren erregulazioaren beste alderdi batzuetan –prozedurazkoak eta ordezkaritzari lotutakoak–, Euskadiko Autonomia Estatutuaren 10.2 artikuluari jarriki, arau hau alderdi jakin batzuetatik urrundu egin daiteke, lan-arloko legeriaren funtsezko elementuak errespetatuta.\nAurrekoaren ondorioz, Enplegu eta Gizarte Politiketako sailburuaren proposamenez, aginduzko txostenak eman ondoren eta Jaurlaritzaren Kontseiluak 2013ko abenduaren 30ean egindako bilkuran eztabaidatu eta onartu ondoren, honako hau\nDekretu honen xedea Estatutuaren araberako Hitzarmen Kolektiboak ez Aplikatzeko Prozedurak Ebazteko Organoa (ORPRICCE) sortu eta arautzea da.\n1.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoa hiru alderdiko osaerako kide anitzeko organo gisa konfiguratuta dago, eta Euskal Autonomia Erkidegoko Administrazio Orokorrak eta Euskal Autonomia Erkidegoan ordezkaritzarik handiena duten sindikatu eta enpresa-erakundeek hartzen dute parte.\n2.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak Lan Harremanen Kontseiluan du egoitza, eta erabateko independentziarekin eta autonomia funtzionalarekin beteko ditu bere funtzioak.\n3.– Lan Harremanen Kontseiluak eskumenak garatzeko beharrezkoak diren baliabideak emango dizkio Estatutuaren araberako Hitzarmen Kolektiboak ez Aplikatzeko Prozedurak Ebazteko Organoari.\n3. artikulua.– Jardun-eremua.\nEstatutuaren araberako Hitzarmen Kolektiboak ez Aplikatzeko Prozedurak Ebazteko Organoa Langileen Estatutuaren 82.3 artikuluan kontuan hartutako hitzarmen kolektibo batean aurreikusitako lan-baldintzak ez aplikatzeko prozeduretan akordiorik ez izateagatik sortutako desadostasunak ebazte aldera esku hartzeko eskaerez arduratuko da, betiere artikulu horretan adierazitako baldintzak betetzen badira eta hitzartutako lan-baldintzen aplikaziorik ezak Euskal Autonomia Erkidegoan kokatutako lantokiak eraginpean hartzen baditu.\na) Presidente bat; Lan Harremanen Kontseiluko presidentea edo hark izendatzen duen pertsona izango da.\nb) Euskadiko Administrazio Orokorra ordezkatuko duten bost kide; lan-arloan eskumena duen Eusko Jaurlaritzaren Saileko sailburuak izendatuko ditu.\nc) Euskal Autonomia Erkidegoan ordezkaritzarik handiena duten sindikatuak ordezkatuko dituzten bost kide, duten ordezkaritzaren proportzioan; lan-arloan eskumena duen Eusko Jaurlaritzaren Saileko sailburuak izendatuko ditu, sindikatuen proposamen lotesle bidez.\nd) Euskal Autonomia Erkidegoan ordezkaritzarik handiena duten enpresa-erakundeak ordezkatuko dituzten bost kide, duten ordezkaritzaren proportzioan; lan-arloan eskumena duen Eusko Jaurlaritzaren Saileko sailburuak izendatuko ditu, enpresa-erakundeen proposamen lotesle bidez.\nOrdezko kideen kopuru bera izendatuko da, titularrak ez daudenean, gaixorik daudenean edo agertzen ez direnean ordezkatzeko.\n2.– Organoa osatzen duten kideak izendatzerakoan, emakumezkoen eta gizonezkoen kopurua orekatua izan dadila sustatuko da.\n3.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren Idazkaritza Lan Harremanen Kontseiluaren Idazkaritza duenak edo hark izendatzen duen pertsonak izango du.\n4.– Kideen ekimenez, eta Presidentziak baimendu ondoren, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren xede diren arloetako adituek parte hartu ahal izango dute, hitzarekin baina botorik gabe, Organoaren eztabaidetan.\n5.– Kideak lau urteko aldi baterako izendatuko dira, eta aldi beretarako berritzeko aukera izango da. Kideren batek kargua behar baino lehen uzten badu, ordezkatuko duen kide berri baten izendapena proposatu ahal izango du dagokion erakundeak, hasieran izendatutako kideari zegokion aldia amaitzeko geratzen den denborarako.\n5. artikulua.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko presidentearen eta idazkariaren funtzioak.\n1.– Hitzarmen Kolektiboen Kontsulta Batzorde Nazionala arautzen duen irailaren 27ko 1362/2012 Errege Dekretuaren 5. artikuluan ezarritako funtzioak betetzea dagokio Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko presidenteari, d) idatz-zatian jasotako funtzioa, izan ezik, boto-eskubidea, alegia.\n2.– Adierazitako Dekretuaren 7. artikuluan araututako funtzioak betetzea dagokio Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko idazkariari, g) idatz-zatian jasotako funtzioa izan ezik.\n3.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko presidentea eta idazkaria ez dauden kasuan, lan-arloan eskumena duen Eusko Jaurlaritzaren Saileko sailburuak izendatzen dituen pertsonek ordezkatuko dituzte.\n6. artikulua.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko kideen funtzioak.\nHitzarmen Kolektiboen Kontsulta Batzorde Nazionala arautzen duen irailaren 27ko 1362/2012 Errege Dekretuaren 6.1 artikuluan ezarritako funtzioak betetzea dagokie Estatutuaren araberako Hitzarmen Kolektiboak ez Aplikatzeko Prozedurak Ebazteko Organoan ordezkaritza duen talde bakoitzeko kideei.\n1.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren eztabaidak eta erabakiak baliozkoak izateko, beharrezkoa izango da presidentea (edo ordezkatzen duena), gutxienez boto-eskubidea duten kideen erdiak gehi bat eta idazkaria (edo ordezkatzen duena) egotea.\n2.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak boto-eskubidea duten kideen gehiengo osoz hartuko ditu erabakiak, eskuarki.\nAurrekoa gorabehera, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak eztabaidaren soluzioa zuzenean bere gain hartzen duela erabakitzeko, aurreko idatz-zatian eskatutako gehiengoaz gain, Organoa osatzen duten hiru taldeetako bakoitzeko gutxienez kide baten aldeko botoa beharko da.\n3.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak bere jardun-eremuan Euskal Autonomi Erkidegoko bi hizkuntza ofizialak erabiltzeko eskubideak bermatuko ditu, bai harremanetan eta adierazpenetan, bai barneko funtzionamenduan.\n8. artikulua.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren prozedura-arauak.\nEstatutuaren araberako Hitzarmen Kolektiboak ez Aplikatzeko Prozedurak Ebazteko Organoak Hitzarmen Kolektiboen Kontsulta Batzorde Nazionala arautzen duen irailaren 27ko 1362/2012 Errege Dekretuaren 9. artikuluan ezarritako arauei jarraituko die (5. idatz-zatiari izan ezik).\n9. artikulua.– Prozeduraren legitimazioa eta hasiera.\n1.– Prozedura hasteko legitimazioa Hitzarmen Kolektiboen Kontsulta Batzorde Nazionala arautzen duen irailaren 27ko 1362/2012 Errege Dekretuaren 18. artikuluan ezarritakoa da.\n2.– Prozedura alderdi batek Lan Harremanen Kontseiluaren edozein egoitzetan aurkeztutako eskaeraren bidez hasiko da. Eskaera hori Hitzarmen Kolektiboen Kontsulta Batzorde Nazionala arautzen duen irailaren 27ko 1362/2012 Errege Dekretuaren 20. artikuluan jasotako dokumentazioarekin batera aurkeztu beharko da. Aipatu artikuluaren e) idatz-zatian jasotako Lanbide arteko Akordioa, eremu honetan, Laneko Gatazkak Ebazteko Borondatezko Prozeduren sistema (PRECO) arautzen duena bera da. Eskaeran, desadostasunaren arrazoia eta lan-baldintza batzuk ez aplikatzeko asmoa adierazi beharko dira. Horretarako, enpresan aplikatu beharreko baldintza berriak eta horien aplikazioaldia finkatu beharko dira zehatz-mehatz.\nEra berean, eskaera aurkezten duen alderdiak eskaera horren kopia eman beharko dio beste alderdiari, aurkeztu eta berehala, eta eskaerari emandako zenbakia jakinaraziko dio, izapidetzearen egoera kontsultatu eta prozedurari lotutako jakinarazpenak jaso ahal izan ditzan.\nProzedura hasten duen alderdiak aurreko paragrafoan adierazitakoa bete duela egiaztatu beharko du.\n3.– Adierazitako baldintzez gain, enpresaburuak eta langileen ordezkariek izenpetutako adierazpen bat gaineratu ahal izango zaio eskaerari. Adierazpen horretan, desadostasuna ebazteko prozedura gisa arbitrajea aukeratu dutela jakinaraziko dute esanbidez. Adierazpen hori loteslea izango da Estatutuaren araberako Hitzarmen Kolektiboak ez Aplikatzeko Prozedurak Ebazteko Organoarentzat.\nAdierazpen hori egin ezean, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak eskaera eta dokumentazioa igorriko die kide guztiei, 24 orduko epean, eta 7.2 artikuluan adierazitako gehiengoarekin, Hitzarmen Kolektiboa ez aplikatzeko eskaera zuzenean ebatziko duen erabaki dezan. Horren ezean, behin-betiko ebazten duen laudo lotesle bat emateko arbitro bat izendatze-prozesua hasiko da.\n4.– Aurkeztutako eskaerak aurreko idatz-zatietan adierazitako baldintzak betetzen ez baditu, eskatzaileari errekerimendua egingo zaio hamar eguneko epean hutsegitea konpon dezan edo aginduzko dokumentuak gainera ditzan, eta jakinaraziko zaio hori egiten ez badu eskaeran atzera egin duela ulertuko dela eta espedientea artxibatuko dela. Hutsegitea konpondu ondoren, ebazteko epea eskaera egin zen egunetik aurrera hasiko da zenbatzen, eta hogeita bost egunekoa izango da gehienez.\n5.– Idazkariak prozeduraren hasieraren jakinarazpena igorriko dio desadostasunaren beste alderdiari berehala, bost eguneko epean bidezkotzat hartzen dituen alegazioak egin ditzan.\n10. artikulua.– Prozedurak Ebazteko Organoaren baitan hartu beharreko erabaki bidezko prozedura.\n1.– Desadostasuna Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren baitan hartutako erabaki bidez ebatzi behar denean, idazkariak erabakiari buruzko txostena eskatuko du, artikulu honetan ezarritakoaren arabera.\n2.– Txostena Lan Harremanen Kontseiluaren zerbitzu teknikoek landuko dute, eskaera egin eta hamar eguneko epean. Epe horretan, dokumentazio osagarria eta bidezkotzat hartzen diren argibideak eskatu ahal izango zaizkie alderdiei, eta, hala badagokio, lankidetza Enplegu eta Gizarte Politiketako Sailaren Lan eta Gizarte Segurantza Zuzendaritzari, horretarako izenpetu beharreko lankidetza-hitzarmen batean aurreikusitakoaren arabera.\n3.– Aurreko idatz-zatian aipatutako txostena egin ondoren, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak bilera bat egingo du, bost egun lehenago bilera horretarako deialdia egin ondoren. Deialdiarekin batera, adierazitako txostenaren kopia eta, hala badagokio, desadostasunaren beste alderdiak aurkeztutako alegazioen kopiak helaraziko zaizkie Estatutuaren araberako Hitzarmen Kolektiboak ez Aplikatzeko Prozedurak Ebazteko Organoko pertsona guztiei, azter ditzaten.\n11. artikulua.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren erabakia.\n1.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren erabakia arrazoitua izango da, eta desadostasunaren inguruko ebazpena emango du. Horretarako, hitzarmen kolektiboan aurreikusitako lan-baldintzen aplikaziorik ezaren inguruan erabakiko du.\n2.– Erabakiak, lehenik eta behin, hitzarmen kolektiboan aurreikusitako lan-baldintzak ez aplikatzea eragin dezaketen arrazoi ekonomikoak, teknikoak eta antolamenduari eta produkzioari lotutakoak aipatu beharko ditu.\nHorrelako arrazoirik izan ezean, erabakiak hori adieraziko du, eta, horren ondorioz, ez da bidezkoa izango hitzarmen kolektiboan aurreikusitako lan-baldintzen aplikaziorik eza.\n3.– Arrazoiak badaudela ikusten denean, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak lan-baldintzak ez aplikatzeko asmoaren inguruko erabakia hartu beharko du, eta, horretarako, aplikaziorik ezaren egokitasuna (alegatutako arrazoia dela-eta) eta eraginpean hartutako langileengan dituen ondorioak balioetsiko ditu. Erabakiak, nolanahi ere, ez aplikatzeko asmoa bere horretan onartu, edota lan-baldintzen aplikaziorik eza hainbat intentsitate-mailatan gauzatzea proposatu ahal izango du. Halaber, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak lan-baldintzen aplikaziorik ezaren iraupenaren inguruko erabakia hartu beharko du.\n4.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak 9.4 artikuluan ezarritako gehieneko epearen barruan ebatziko du, eta desadostasunak eraginpean hartutako alderdiei jakinaraziko die bere erabakia.\n5.– Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren erabakia loteslea eta berehala betearazi beharrekoa izango da.\n12. artikulua.– Arbitroen izendapena.\nEstatutuaren araberako Hitzarmen Kolektiboak ez Aplikatzeko Prozedurak Ebazteko Organoko idazkariak eskatuta, alderdiek, bost egun balioduneko epean eta elkarren arteko adostasunez, Lan Harremanen Kontseiluari lotutako pertsonen zerrendak osatzen dituzten pertsonetako bat izendatu ahal izango dute funtzio hori betetzeko. Inor izendatu ezean, dagokion profesionala izendatuko da adierazitako zerrendetatik. Horretarako, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak oro har ezartzen duen irizpideari jarraiki osatuko da profesionalen zerrenda.\n13. artikulua.– Desadostasunak arbitro bat izendatzearen bidez konpontzeko prozedura.\n1.– Arbitroa enkargua jaso bezain laster hasiko da bere jarduera egiten. Horretarako, Estatutuen araberako Hitzarmen Kolektiboak ez Aplikatzeko Prozedurak Ebazteko Organoko idazkariak 9. artikuluan adierazitako eskaera eta dokumentazioa helarazi, eta laudoa emateko gehieneko epea jakinaraziko dio (edonola ere, 9. artikulu horren 4. idatz-zatian xedatutakoa bete beharko du laudoak). Laudoa emateko, alderdien agerpena edo dokumentazio osagarria eskatu ahal izango du.\n2.– Laudoak arrazoitua izan beharko du, eta, lehenik eta behin, hitzarmen kolektiboan aurreikusitako lan-baldintzak ez aplikatzea eragin dezaketen arrazoi ekonomikoak, teknikoak eta antolamenduari eta produkzioari lotutakoak aipatu beharko ditu.\n3.– Horrelako arrazoirik izan ezean, laudoak hori adieraziko du, eta, horren ondorioz, ez da bidezkoa izango hitzarmen kolektiboan aurreikusitako lan-baldintzen aplikaziorik eza.\n4.– Arrazoiak badaudela ikusten duenean, arbitroak lan-baldintzak ez aplikatzeko asmoaren inguruko erabakia hartu beharko du, eta, horretarako, aplikaziorik ezaren egokitasuna (alegatutako arrazoia dela-eta) eta eraginpean hartutako langileengan dituen ondorioak balioetsiko ditu. Laudoak, nolanahi ere, ez aplikatzeko asmoa bere horretan onartu, edota lan-baldintzen aplikaziorik eza hainbat intentsitate-mailatan gauzatzea proposatu ahal izango du. Era berean, lan-baldintzen aplikaziorik ezaren iraupenaren inguruko erabakia hartu beharko du arbitroak.\n5.– Arbitroak 9.4 artikuluan ezarritako gehieneko epearen barruan ebatzi, eta laudoa Estatutuaren araberako Hitzarmen Kolektiboak ez Aplikatzeko Prozedurak Ebazteko Organoari jakinaraziko dio, eta horrek, berriz, desadostasunak eraginpean hartutako alderdiei.\n6.– Arbitraje-laudoa loteslea eta betearazlea izango da.\nLan Harremanen Kontseiluaren urteko aurrekontuan, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoaren jarduera finantzatzeko partida espezifiko bat sartuko da. Partida hori Euskal Autonomia Erkidegoko Aurrekontu Orokorretan Lan Harremanen Kontseiluari esleitutako azken kopuruaren parte izango da, eta Kontseiluak Legeari jarraiki jasotzen dituen gainerako transferentzien tratamendu bera izango du, aurrekontu-ondorioetarako.\nHori aparte utzi gabe, eta hitzarmen kolektiboak ez aplikatzeko planteatzen zaizkion eskaeren kopuruaren eta, hala badagokio, konplexutasunaren arabera, Estatutuaren araberako Hitzarmen Kolektiboak ez Aplikatzeko Prozedurak Ebazteko Organoak beharrezkoa den laguntza teknikoa jaso ahal izango du Enplegu eta Gizarte Politiketako Sailaren Lan eta Gizarte Segurantza Zuzendaritzatik, bere eskumenak baliatzeko bidezkotzat hartzen dituen txostenak izateko. Horretarako, 10. artikuluan aipatutako lankidetza-hitzarmena izenpetuko da geroago.\nAZKEN XEDAPENETATIK LEHENENGOA.– Garatzeko ahalmenak.\nDekretu hau garatzeko beharrezkoak diren xedapenak emateko ahalmena ematen zaio Enplegu eta Gizarte Politiketako sailburuari.


Ehunka lagunek argiaren tarifaren prezioaren igoeraren aurka protesta egin dute Iberdrola Dorrearen aurrean, Ekologistak Martxan eta Bilboko Auzo Elkarteen Federazioak deitutako mobilizazioan.\nJarraian, ekitaldiaren ondoren komunikabideetara zabaldutako testua.\nBeste behin ere,herritarrak bahituta gaude gobernuaren eta konpainia elektriko handien artekonorgehiagokan.\nElektrizitatearen prezioak gure gizartea guztiz baldintzatzen du: edozein igoerak eragiten die gainerako jarduerei, ondasun eta zerbitzu guztien prezioei, haien izaera edozein dela ere. Baina ez digu berdin eragiten pertsona guztiei. Emakumeek neurri handiagoan pairatzen dugu pobrezia energetikoa, adingabeak ardurapean dituzten emakumeak, haur eta nerabeak, pertsona dependienteak… Etxe batek faktura energetikoak ordaindu ezin dituenean, pilatu egiten dira. Horrela, bizitza duin bat garatzeko zailtasuna areagotuz doa: ezinezkoa bihurtzen da zorpetzearen eta prekarietatearen gurpiletik irtetea. Faktura energetikoa, elektrizitatearena bereziki, pobreziaren oinarrietako bat da.\nGure hirian, familia asko ez dira gai etxeko beharrak asetzeko behar duten energia ordaintzeko, edo diru-sarreren zati handi bat etxebizitzaren faktura energetikoa ordaintzeko erabili behar izaten dute. Egoera horrek, alokairuen prezio altuarekin edo lan prekarizazioarekin batera, bizitza arriskuan jartzen du. Etsipenak, etxean kontrolik gabeko suak piztera edo etxeko konexio arriskutsuak egitera bultza dezake. Iberdrolak etxebizitza duina izateko eskubidearen aurka egiten du.\nGobernuaren neurriek Prezioen goranzko aldi hau eragin dute Elektrikoek beren zentral nuklear eta hidroelektrikoengatik arrazoirik gabe kobratzen duten zergak ezabatzean. Konpainiek kontraerasoa egin dute prezioen igoerarekin, ere esku dagoen merkatu batean, eta nuklearrak gobernuarekin hitzartu baino lehen ixteko mehatxua egin dute.\nEnergia bezalako sektore liberalizatu batean, Gobernuari maniobratzeko aukera gutxi geratzen zaizkio merkatuan eta prezioak finkatzean errotiko eraldaketa-neurriak onartzen ez dituen bitartean. Horrek Europako Batzordearen, Lehiaren eta Energiaren Gutunaren Itunaren aurka egitea ekarriko lioke, eta energia multinazionalen eskaera handiei aurre egitea.\nKonpainia handiek prezio altuak eta mozkinak maximizatzeko estrategia ugari dituzte. Eta ez dute inolako eskrupulurik aurrera eramateko.\nHorrela, Iberdrola multinazional energetikoa…\n… sortutako elektrizitate gehiena hartzen duen konpainia handienetako bat da beraien enpresa-taldeen merkaturatzaileei saltzeko. Horrela, elektrizitatearen prezioak ezar ditzakete.\n… urtegiak betetzen eta husten ditu, onurak maximizatzeko irizpideei jarraituz,CO2 igortzen duten zentraletara (gasarekin funtzionatzen dutenak bezala) jo behar izan gabe, eskariaren beharrei erantzun ordez. Hori guztia, emari ekologikoak edo ibaietako uraren beste nekazaritza eta abeltzaintza erabilera batzuk kontuan hartu gabe.\n… urteetan nuklearrek eta hidroelektrikoek jaso dituzten zerutik eroritako etekinak murrizteko neurrien aurrean, gobernuari eta gizarteari aurre egiten ari da.\n… Elektrizitatearen prezioa igotzen laguntzen ari da, eta herritarrek ez dituzte tarifa berrien beherapenak eta BEZa nabaritzen.\n…energia-pobreziaren eta egiturazko pobreziaren eragina handitzen laguntzen du, Non gehien kaltetutako pertsonak ahulenak dira\n… Hainbat aldiz ikertu dute prezioak manipulatzeagatik, eta 2015ean kondenatu egin zuten.\n… Boliviatik eta Guatemalatik bota dute, hornidura elektrikoaren kalitate txarragatik, tarifa garestitzeagatik eta sektore behartsuenei sarbidea ez bermatzeagatik.\n… Hegoalde Globaleko herrialdeetan Giza Eskubideak eta LANEren 169. Hitzarmena, Herri indigenek kontsultatuak izateko dituzten eskubideei buruzko hitzarmena, urratzen ditu. Une honetan, Mexikoko Oaxacako instalazio eolikoak dira populazio indigenei eta emakumeei gehien eragiten dieten megaproiektuak.\n..greenwashing egiten du, baina zentral nuklearrak erabiltzen jarraitzen ditu eta zentralfosilen eta ziklokonbinatutako zentralen eraikuntzarekin jarraitzen du.\n…purplewashing egiten du. Bere Zuzendaritza Batzordean emakumeak daude, gutxi izan arren, eta emakume kirolariak laguntzen ditu; emakumeen gehiagoa prekarizatzen gaituen bitartean.\nGuzti hau legeak ahalbidetzen duelako gertatzen da. Energia merkantziatzat hartzen delako, ez eskubidetzat.\nMugimendu sozialek denbora asko daramagu oligopolio enpresen politiken zigorgabetasunaren aurka borrokatzen, besteak beste, Iberdrolaren aurka, eta energia oinarrizko eskubidea izango den sistema elektriko bat nolakoa izan beharko litzatekeen adierazten.\nGarrantzitsua da familientzako prestakuntza eta laguntza-kanpaina handiak egitea, kontratu energetikoak haien beharretara egokitzeko, energia-kontsumoa murrizteko eta independentzia handitzeko, eta, aldi berean, haien bizi-kalitatea hobetzeko.\nBeharrezkoa da kostuen auditoria bat eta energiaren merkatuaren birmoldaketa oso bat egitea, teknologia bakoitzari bere kostu errealengatik ordainduko zaiona. Ez enkanteen bidez, non teknologia guztiei eskainitako maximoa aplikatzen zaien.\nEspainiako Sare Elektrikoak, sistemaren operadoreak, parte-hartze publiko handiagoa izan beharko luke, horniduraren segurtasunari eusteko funtsezko zerbitzua delako, eta lehentasuna eman beharko lioke elektrizitatearen prezioa murrizteari.\nPremiazkoa da pobrezia energetikoaren aurka babesteko neurri espezifikoak onartzea: ez-ordaintzeen aurrean zuhurtasun-printzipioa aplikatzea, hau da, enpresa hornitzaileak mozketa baten aurretik etxeko egoera sozioekonomikoa kontsultatzera behartzea, eta ahultasun-egoera gertatzen bada hornidura bermatzea, kontsumitzaile kalte beraren figura birdefinitzea, enpresek pobrezia energetikoaren kostuak beren gain hartzea eta tarifa sozial bat onartzea.\nBizitza asko gizartearen energia ulertzeko moduaren mende daude: eskubide gisa edo espekulazio-negozio gisa.\nBilbon, 2021eko Irailaren 16an\nLa entrada Ehunka lagunek argiaren tarifaren prezioaren igoeraren aurka protesta egin dute Iberdrola Dorrearen aurrean, Ekologistak Martxan eta Bilboko Auzo Elkarteen Federazioak deitutako mobilizazioan se publicó primero en Ekologistak Martxan - Euskal Herria.


Auberville-la-Manuel - Wikipedia, entziklopedia askea.\n49° 49′ 41″ N, 0° 35′ 18″ E / 49.8281°N,0.5883°E / 49.8281; 0.5883Koordenatuak: 49° 49′ 41″ N, 0° 35′ 18″ E / 49.8281°N,0.5883°E / 49.8281; 0.5883\nVeulettes-sur-Mer, Malleville-les-Grès, Saint-Martin-aux-Buneaux eta Butot-Vénesville\n66 (%50.8) 64 (%49.2)\nAuberville-la-Manuel Frantziako udalerria da, Itsas Sena departamenduan dagoena, Normandia eskualdean. 2013an 121 biztanle zituen.\n2007an Auberville-la-Manuel udalerrian erroldatutako biztanleak 121 ziren. Familiak 49 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 29 seme-alabarik gabeko familiak ziren eta 12 seme-alabak dituzten bikoteak ziren.\n2007an 85 etxebizitza zeuden, 53 familiaren etxebizitza nagusia ziren, 22 bigarren erresidentzia ziren eta 10 hutsik zeuden. Etxebizitza guzti hauek 84etxeak ziren. 53 etxebizitza nagusietatik 43 bere jabearen bizilekua ziren eta 10 alokairuan okupaturik zeuden; 7 etxek hitu gela zituzten, 23 etxek lau zituzten eta 23 etxek bost zituzten. 29 etxek euren parking plaza propioa zuten azpian. 27 etxetan ibilgailu bat zegoen eta 18 etxetan bat baino gehiago zituzten.\nAuberville-la-Manuel udalerriko biztanleria-piramidea 2009an .\n2007an lan egiteko adina zuten pertsonak 68 ziren, horien artean 44 aktiboak ziren eta 24 inaktiboak ziren. 44 pertsona aktiboetatik 40 lanean zeuden (23 gizon eta 17 emakume) eta 4 langabezian zeuden (1 gizon eta 3 emakume). 24 pertsona inaktiboetatik 15 erretiraturik zeuden, 1 ikasten zegoen eta 8 "bestelako inaktibo" gisa sailkaturik zeuden.\n2009an Auberville-la-Manuel udalerrian 54 unitate fiskal zeuden, 131 pertsonek osaturik. Pertsona bakoitzeko diru-sarrera fiskalaren mediana urteko 18.870 euro zen.\n2000. urtean Auberville-la-Manuel udalerrian 8 nekazaritza-ustiategi zeuden, 308 hektarea erabiltzen.\nMalleville-les-Grès (1,3 km)\nButot-Vénesville (1,5 km)\nPaluel (2,8 km)\nVeulettes-sur-Mer (2,8 km)\nVittefleur (3,5 km)\nBNF: 15274620w (data)


Burujabetzan oinarritutako nekazaritza politika aldarrikatu du EHNEk Iru�ean - GARA\nBurujabetzan oinarritutako nekazaritza politika aldarrikatu du EHNEk Iru�ean\nTraktorez eta ganaduz lagundurik, euskal nekazari eta abeltzainek manifestazioa egin zuten atzo Iruñean. Europako Nekazaritza Politika Bateratuaren erreformaren aurka agertu ziren eta sektoreari ezarritako murrizketak salatu zituzten EHNEk deitutako mobilizazioan.\nNekazari eta abeltzainen aldarrikapenen lekuko izan zen atzo Iruñea. EHNE sindikatuak deituta, ehunka baserritar irten ziren manifestazioan Europako Nekazaritza Politika Bateratuaren (NPB) erreformaren aurka eta burujabetza oinarri izango duen bestelako politika bat posible dela defendatzera.\nTraktoreak, zaldiak, idiak eta artalde bat aurretik zutela egin zuten ibilbidea nekazariek. «Bidezko nekazaritza politiko baten alde» lemapean, sektoreak gaur egun bizi duen egoerarekiko kezka adierazi zuten. Ignacio Gil EHNEko kideak adierazi zuenez, NPBk eta honek jasandako erreforma ezberdinek ondorio larriak ekarri dizkiote sektoreari. Nafarroan esaterako, 3.000 nekazari inguru galdu ditu sektoreak eta 2014an indarrean sartuko den NPB berriak arazoa areagotuko duela uste du sindikatuak.\nGilen esanetan, egun indarrean dagoen nekazaritza politika merkatura bideratuta dago eta lehengaiak espekulaziorako tresna bezala baino ez ditu ulertzen. Ildo horretan, «Stop espekulazioari» zioten pankartak ere ikus zitezkeen atzoko mobilizazioan. EHNE sindikatuaren ustez, NPBk ez ditu nekazarientzako errenta duinak sortzen, ezta kontsumitzaileentzako prezio justuak ere.\nHorregatik, nekazaritza politika aldatzea guztiz beharrezkoa dela ohartarazi zuen Gilek. Politika berri hori burujabetzan oinarritzea proposatzen du EHNEk. «Herri bakoitzak bere elikadura segurtasuna mantentzeko eta bertako ekoizpena mantendu ahal izateko bere erabaki propioak hartzeko aukera izan behar du», aldarrikatu zuen.\nBestalde, Hego Euskal Herriko instituzioek nekazaritza sektorean ezarritako murrizketak salatu zituzten. Horrela, sektore honetara bideratzen dituzten aurrekontuek nekazari eta abeltzainen lanak aurrera jarraitzea zailtzen duela baieztatu zuten.\nHortaz, dei egin zieten administrazio autonomikoei, ministerioei eta europar agintariei nekazaritzaren biziraupena eta burujabetza eskubidea bermatuko dituen politika ezartzera.\nEHNE sindikatuak dioenaren arabera, azken urteetan nabarmen jaitsi da nekazari kopurua Nafarroan. Zehazki, 2003an 8.000 nekazari inguru zeuden eta 2012an 5.000 baino gutxiago daude ofizialki erroldatuta.


IKERLANek UP2DATE proiektu europarra gidatzen du automobilgintza eta tren sektoreetan | Mondraberri Arrasateko Ataria\nHasiera Albisteak IKERLANek UP2DATE proiektu europarra gidatzen du automobilgintza eta tren sektoreetan\nUP2DATE IKERLANek gidatzen duen proiektu europarra da, eta bere asmoa da merkatu industrialean eragina izatea, hala nola automobilgintzan edo trenbide sektoreetan. Zehatzago esateko, asmoa da teknologia bat garatzea, garraiobideetarako, hala nola auto eta trenetarako, zeinak sistema kritikoen softwarea urrutitik eta era seguruan eguneratzea ahalbidetuko duen. Sistema horietan segurtasuna faktore gakoa da eta akats edo hutsegite batek galera ekonomiko esanguratsuak eragin ditzake –adibidez zibereraso batean-, baita kalte fisikoak eta pertsonen bizitzarako mehatxuak ere.\nHorrek hainbat arlotako proiektuak finantzatzen ditu ikerketa eta berrikuntzaren esparruan.\nUrrutiko eguneraketen abantailak UP2DATEren lan nagusia izango da softwarea urrutitik eguneratzeko teknologien garapena, betiere prestazio handiko konputu plataformatan. Plataforma horiek gero eta gaitasun handiagoa dute, baina konplexuagoak ere badira, eta horrek arriskuan jar ditzake beren segurtasuna eta egiaztapen kostuak. Horrenbestez, hainbat abantaila dituzte urrutiko eguneratzeek: azken berrikuntzak kontrol sisteman jarri ahal izango dira, adimendun telefonoa izango balitz bezala, eta programazio akatsak zuzendu ahal izango dira, konponketa beharrik gabe edo langileak bertara joan beharrik izan gabe. Bermatu egiten da sistemak segurtasun azken neurriak izatea txertatuta, eraso zibernetikoetatik babestu ahal izateko.


Mozambikeko hiriburuan, Maputon, hiri-problematika desberdina da berez, eta analisirako bestelako gakoak ekartzen ditu horrek. “Kapitala/bizitza” dikotomiaren kontraesanak, Maputon zeharo agerikoak direnak, XXI. mendeko kapitalismoaren berezko beste arlo baten adierazpena dira.\nMaputok 1.200.000 biztanle inguru ditu. Hirigunean, bizi-maila eta prezioak Mendebaldekoen parekoak dira. Gogoan izan beharra dago, ordea, biztanleen % 80 baino gehiago auzo informaletan bizi dela, auzo horietako gehienetan ez dutela ez estolderiarik eta ez saneamendurik, ez dutela lurralde-antolamendurik, kaleetan ez dagoela ez zoladurarik eta ez kale-argirik. Kale estuz eta aireztapen egokirik gabeko etxe prekarioz osatutako labirinto itxiak dira. Delinkuentzia antolatua da nagusi, hango jendea langabezian dago eta pobrezia-maila ezin handiagoan bizi da, indarkeriaz inguratuta: indarkeria sozialaz, eta batez ere, emakumeen eta neskatxen kontrako indarkeriaz. Halakoak dira, esaterako, Polana-Caniço, Mafalala, Infulene, Mahotas eta Maxakeni auzoak.\nJoan den hamarkadan hiri-berrantolamendurako zenbait plan hasi zituzten, eta horien ildotik gatazka ugari sortu dira, batez ere bi auziren inguruan: alde batetik, Lurra Erabiltzeko eta Ustiatzeko Eskubidea (DUAT), eta bestetik, auzian dauden lursailen arteko legezko mugak.\nHerritar gehienek ez dute DUAT titulurik, eta horrek urratu egiten du etxebizitza duin bat lortzeko eskubidea. Bestalde, hirian errentak garestitzearen eta bestelako gentrifikazio-prozesuen ondorioz, hiriaren erdiguneko ingurune elitistenean hedapen-lurraldean dauden auzoetako bizilagunek (Polana-Caniço eta Maxakeni auzoetakoak) beren etxeak utzi behar dituzte, lur horietan auzogune pribatuak eta gutxi-asko luxuzkoak eraiki ditzaten.\nHerritar arruntak gero eta urrunago bultzatzen dituzte, eta elkarri laguntzeko auzo-sareak hausten dizkiete, baina prozesu horri ez zaio apenas begiratzen ekonomia estraktibista eta hark eragiten duen aberastasun-pilaketa aztertzen direnean, haien ondorioz sortzen diren hiri-eremu gero eta esklusiboagoek herritar gehienak baztertzen badituzte ere.\nGentrifikazioaren mehatxuaren aurrean, zenbait erakunde komunitario prozesu horiei aurre egiteko alternatibak antolatzen ari dira GKE-en laguntzarekin, hirietan bertan eta legearen barruan aukerak sortu nahian, DUAT tituluak lortzeko eta pobreziaren eta langabeziaren aurka egiteko. Proiektu honen esparruan, helburua da egoera horren ondorioz sortzen ari diren gatazkak hobeto aztertzea eta herritarrak ahalduntzeko espazioak sustatzea, emakume gazteak ahalduntzekoak batik bat, artearen bidez eta zenbait material didaktiko prestatuz.


Zer da MIC?\nNola hartu parte MIC-en?\nNetworking cocktail & Afaria\nHome / Albisteak / 500 biltzarkide OIL&GAS eta MIC biltzarretan\n500 biltzarkide OIL&GAS eta MIC biltzarretan\n08 Eka 2016 /\nOil & Gas Conference eta Maintenance Innovation Conferencen, 500 biltzarkide bildu ziren guztira joan den astean. Gertakizun bietan, BECek eta EasyFairsek antolatuta, gune osagarriak eskaini ziren, hala nola, erakusketa-eremua eta networking-guneak. Hala, jarraitutasuna eman zitzaien iaz egindako Pumps & Valves eta Maintenance azokei; 2017an egingo dira berriz horiek.\nBiltzar bietan, goi-mailako hizlari ugari izan ziren. Oil & Gas Conferenceren baitan, besteak beste, “Oil & Gas sektorearen ahalmena Iranen” edo “Gas Naturalaren balio-katearen erronkak” hitzaldiak nabarmendu ziren. Maintenance Innovation Conferencen, berriz, ondoko hitzaldiak eman ziren, besteren artean: “’Big Data’ kontzeptua eta bere aplikazio praktikoa mantentzearen alorrean” eta “Errobotika Kolaboratiboa ekoizpen-lerroetan: Fabrikazio-prozesuei aplikaturiko araudia”.\n500 biltzarkide OIL&GAS eta MIC biltzarretan 8 ekaina, 2016\nArrakasta handiko enpresek MIC-en parte hartu dute 3 ekaina, 2016\nMantentze industrialean berrikuntzak egiteko erronkak 2 ekaina, 2016\nMAINTENANCE INNOVATION CONFERENCE, ESTRATEGIA ETA TEKNOLOGIA 26 maiatza, 2016\nIndustria sendotu egin da BEC-en 65 herrialdetako bisitariekin 1 ekaina, 2015